**PAŠVALDĪBU VĒLĒŠANĀM REĢISTRĒTIE**

**DEPUTĀTU KANDIDĀTU SARAKSTI ĶEKAVAS NOVADĀ**

**(kandidātu saraksti vēlēšanu zīmju secībā,**

**informācija publicēta, balstoties uz Republikas pilsētas un novada domes vēlēšanu likumu)**

1. [**"Reformu partija"**](http://www.cvk.lv/cvkserv/pv2013/saraksti/b268e600f8.html)
2. [**"Centriskā partija LATVIJAS ZEMNIEKU SAVIENĪBA"**](http://www.cvk.lv/cvkserv/pv2013/saraksti/ac4ce736a5.html)
3. [**VIDZEMES PARTIJA**](http://www.cvk.lv/cvkserv/pv2013/saraksti/dfe669bea7.html)
4. [**APVIENĪBA IEDZĪVOTĀJI**](http://www.cvk.lv/cvkserv/pv2013/saraksti/a6d72f8c58.html)
5. [**Latvijas Zaļā partija**](http://www.cvk.lv/cvkserv/pv2013/saraksti/9c81ce5d49.html)
6. [**Politisko partiju apvienība "Saskaņas Centrs"**](http://www.cvk.lv/cvkserv/pv2013/saraksti/f2292504d1.html)
7. [**"Sadarbība"**](http://www.cvk.lv/cvkserv/pv2013/saraksti/fc851a83b0.html)
8. [**Nacionālā apvienība "Visu Latvijai!"-"Tēvzemei un Brīvībai/LNNK"**](http://www.cvk.lv/cvkserv/pv2013/saraksti/ea0de62d28.html)
9. [**"POLITISKĀ PARTIJA IZAUGSME"**](http://www.cvk.lv/cvkserv/pv2013/saraksti/bc622967d7.html)
10. [**Politiskā partija "Reģionu alianse"**](http://www.cvk.lv/cvkserv/pv2013/saraksti/b9017ee453.html)
11. [**"Tautas kontrole"**](http://www.cvk.lv/cvkserv/pv2013/saraksti/fd66611492.html)
12. [**"Sabiedriskā Komiteja"**](http://www.cvk.lv/cvkserv/pv2013/saraksti/a0b5c2c525.html)
13. [**Partija "VIENOTĪBA"**](http://www.cvk.lv/cvkserv/pv2013/saraksti/ca82f316cf.html)

**Reformu partija**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Dainis Jansons**](http://www.cvk.lv/cvkserv/pv2013/saraksti/ec8daac1de48.html) | 1956 | Ķekavas novads | augstākā | AS „Putnu fabrika Ķekava”, tehniskā direktora vietnieks | latvietis |
| **2.** | [**Olita Andersone**](http://www.cvk.lv/cvkserv/pv2013/saraksti/c4e3b9f1f9f0.html) | 1955 | Ķekavas novads | augstākā | Dzīvokļu īpašnieku kooperatīvā sabiedrība „NAMS 1938”, nekustamo īpašumu pārvaldnieks un galvenā grāmatvede | Nav norādīta |
| **3.** | [**Liāna Skrode**](http://www.cvk.lv/cvkserv/pv2013/saraksti/e316a273dc35.html) | 1960 | Ķekavas novads | vidējā | SIA „VIA Mežs”, grāmatvede | latviete |
| **4.** | [**Artūrs Rumbins**](http://www.cvk.lv/cvkserv/pv2013/saraksti/e9650f0742f0.html) | 1984 | Ķekavas novads | vidējā | SIA „ARX”, valdes loceklis | latvietis |
| **5.** | [**Edvīns Kāpostiņš**](http://www.cvk.lv/cvkserv/pv2013/saraksti/9b5b4e8c8ea6.html) | 1965 | Ķekavas novads | augstākā | Vides aizsardzības un reģionālās attīstības ministrijas Telpiskās plānošanas departamenta Zemes politikas nodaļa, vadītājs | latvietis |
| **6.** | [**Andis Ozoliņš**](http://www.cvk.lv/cvkserv/pv2013/saraksti/8bf64ba99f4d.html) | 1966 | Ķekavas novads | vidējā | bezdarbnieks | latvietis |
| **7.** | [**Ainārs Valeiņa**](http://www.cvk.lv/cvkserv/pv2013/saraksti/a908a1640506.html) | 1967 | Ķekavas novads | vidējā | A/S „Interbaltija AG”, valdes loceklis | latvietis |
| **8.** | [**Diāna Grīnberga**](http://www.cvk.lv/cvkserv/pv2013/saraksti/b96dff866cef.html) | 1952 | Ķekavas novads | augstākā | Rīgas Apgabaltiesa Krimināllietu tiesu kolēģija, tiesas tulks | latviete |
| **9.** | [**Rolands Avišāns**](http://www.cvk.lv/cvkserv/pv2013/saraksti/89706f9c6d2e.html) | 1981 | Ķekavas novads | augstākā | Izložu un azartspēļu uzraudzības inspekcija, Finanšu analīzes un uzskaites nodaļas vecākais referents | latvietis |
| **10.** | [**Evita Egle**](http://www.cvk.lv/cvkserv/pv2013/saraksti/e5e9ff003aec.html) | 1975 | Ķekavas novads | vidējā | SIA „QUINTO CORPORATA”, galvenā grāmatvede, valdes locekle | latviete |
| **11.** | [**Aldis Auziņš**](http://www.cvk.lv/cvkserv/pv2013/saraksti/81e92f643a74.html) | 1976 | Ķekavas novads | augstākā | SIA „Ķekavas sadzīves servisa centrs”, transportlīdzekļu vadītājs | latvietis |
| **12.** | [**Vita Miezīte**](http://www.cvk.lv/cvkserv/pv2013/saraksti/c8f81b98afe9.html) | 1954 | Jūrmala | augstākā | Ķekavas sociālais dienests, sociālā darbiniece | latviete |
| **13.** | [**Māris Majausks**](http://www.cvk.lv/cvkserv/pv2013/saraksti/ab60f053774a.html) | 1976 | Ķekavas novads | augstākā | SIA „Martoss Group”, uzņēmējs | latvietis |
| **14.** | [**Aina Ancīte**](http://www.cvk.lv/cvkserv/pv2013/saraksti/dc01a0bb45d7.html) | 1961 | Ķekavas novads | augstākā | Ķekavas novada sporta skola, trenere | latviete |
| **15.** | [**Inita Baikova**](http://www.cvk.lv/cvkserv/pv2013/saraksti/e8040e0e0e9b.html) | 1989 | Ķekavas novads | vidējā | SIA „EXSI”, valdes priekšsēdētāja | latviete |
| **16.** | [**Jānis Pavārs**](http://www.cvk.lv/cvkserv/pv2013/saraksti/b0e716a2e614.html) | 1970 | Ķekavas novads | vidējā | SIA „Energokomplekss”, nodaļas vadītājs | latvietis |
| **17.** | [**Māris Barans**](http://www.cvk.lv/cvkserv/pv2013/saraksti/8fced982260f.html) | 1972 | Vecumnieku novads | vidējā | SIA „Zvirgzdupes”, valdes loceklis | latvietis |
| **18.** | [**Roberts Markāns**](http://www.cvk.lv/cvkserv/pv2013/saraksti/c2d4f00dfac1.html) | 1970 | Ķekavas novads | vidējā | SIA „Nummus”, darbinieks | latvietis |
| **19.** | [**Egmārs Ērglis**](http://www.cvk.lv/cvkserv/pv2013/saraksti/cab9c1bae1db.html) | 1981 | Ķekavas novads | vidējā | SIA „Ķekavas sadzīves servisa centrs”, galdnieks | latvietis |
| **20.** | [**Romualds Šats**](http://www.cvk.lv/cvkserv/pv2013/saraksti/85936198aac0.html) | 1948 | Ķekavas novads | vidējā | Pensionārs | Nav norādīta |

**PRIEKŠVĒLĒŠANU PROGRAMMA**

Esam pārliecināti, ka tieši šīs reformas un mērķtiecīgi īstenotās pārmaiņas, līdz ar nacionālā līmenī īstenotiem Reformu partijas programmā definētajiem pasākumiem spēs kāpināt dzīves kvalitāti novadā, stimulēs jaunu darba vietu izveidi, nodrošinās ciešāku saikni iedzīvotājiem ar to vēlētajiem pārstāvjiem domē un veicinās novada attīstību.

Jaunu darba vietu radīšana

Lai veicinātu ekonomisko aktivitāti pašvaldībā un stimulētu uzņēmējdarbību, realizēsim aktīvu, mērķtiecīgu un kompleksu uzņēmējdarbības attīstības politiku. Veicināsim industriālo zonu attīstību gar transporta maģistrālēm un rūpnieciskajās zonās. Ar mērķtiecīgu rīcību piesaistīsim investīcijas un uzņēmējus, kas radīs tik nepieciešamās darba vietas. Veicināsim sadarbību ar uzņēmējiem un organizēsim viedokļu apmaiņas pasākumus. Veidosim uzņēmējdarbību atbalstošu pašvaldību.

Publiskā infrastruktūra

Uzlabosim komunikāciju un infrastruktūras nodrošinājumu iedzīvotājiem un uzņēmējiem. Veidosim ekonomisko aktivitāti veicinošu infrastruktūru. Palielināsim investīcijas autoceļos. Palielināt gājēju ietvju, veloceliņu garumu, veidojot to savienojamību vienotā tīklā. Paplašināsim ielu un ceļu apgaismojuma tīklu. Iesaistīsim novada iedzīvotājus problēmu un nepieciešamību apzināšanā, par nepieciešamajiem uzlabojumiem infrastruktūrā. Attīstīt visiem satiksmes dalībniekiem drošu, sakārtotu satiksmes infrastruktūru.

Veselības aprūpe

Nodrošināsim veselības aprūpes pakalpojumu pieejamību ikvienam pašvaldības iedzīvotājam. Veicināsim veselības pakalpojumu klāsta paplašināšanu. Atbalstīsim rentgena kabineta izveidi un aprīkojuma iegādi ambulancei. Meklēsim iespēju ambulances pakalpojumu pieejamības palielināšanai iedzīvotajiem (jaunajām māmiņām ar maziem bērniem, vientuļiem pensionāriem, un citiem), kuriem ir grūtības ar nokļūšanu līdz medicīnisko pakalpojumu saņemšanas vietai.

Izglītība un sports

Aicināsim palielināt sabiedrības līdzdalību un iesaistīšanos izglītības procesā.

Aktīvi atbalstīsim Ķekavas novada skolu paplašināšanu un labiekārtošanu kā arī jaunas skolas būvniecību. Atbalstīsim bērnudārzu paplašināšanu un jaunu būvniecību. Veicināsim un atbalstīsim publisko un privāto partnerību bērnu pieskatīšanas dienas centru izveidē. Veicināsim nepieciešamo izglītības iestāžu un sporta būvju celtniecību un rekonstrukciju. Izveidosim prasībām atbilstošu izglītības un sporta infrastruktūru. Izglītības un sporta pakalpojumu pieejamība un attīstība. Attīstīt privāto investīciju ieplūšanu sporta infrastruktūras uzlabošanā un sporta finansēšanā. Pilnveidot izglītības iestāžu materiāli tehnisko bāzi. Pilnveidot un atbalstīt karjeras izglītību skolās. Mūžizglītībā – piesaistīt sadarbības partnerus mūžizglītības programmu realizācijā. Izglītības un mūžizglītības kvalitātes piedāvājuma paaugstināšana.

Sociālie pakalpojumi

Sociāliem pakalpojumiem ir jābūt vērstiem uz to, lai palīdzētu atrast darbu vai izveidot jaunu darba vietu, nevis ilgstoši būt atkarīgam no ikmēneša pabalstiem. Pašvaldībām ir jānodrošina sociālā darba sasaiste ar izglītības iespējām un atbalstu piedāvājumu pašnodarbinātajiem un jaunajiem uzņēmējiem. Sekmēsim sociālo grupu iekļaušanos darba tirgū un arī jauniešu.

Mājokļu atbalsta programma

Izvērtēsim nepamatotu komunālo maksājumu tarifu paaugstināšanu. Sniegsim atbalstu daudzdzīvokļu māju energoefektivitātes paaugstināšanā. Attīstīt centralizētu ūdensvadu un kanalizācijas sistēmas apgādi ciemu teritorijās. Sakārtot lietus kanalizācijas sistēmu novadā. Paaugstināt pašvaldības un to iestāžu ēku energoefektivitāti.

Kultūra, tūrisms un starptautiskā sadarbība

Veidosim efektīvu kultūras procesa, tūrisma un starptautiskās sadarbības jomas pārvaldi. Attīstīsim kultūras un tūrisma institūciju infrastruktūru. Veicināsim sabiedrības līdzdalību kultūrvides, tūrisma un starptautiskās sadarbības attīstībā. Atbalstīsim dažādu kultūras pasākumu organizēšanu. Veicināsim novada iedzīvotāju iesaisti pašdarbnieku kolektīvos.

Jaunieši

Atbalstīsim jauniešu iniciatīvas dažādu pasākumu veikšanā. Palīdzēsim izveidot jauniešu iniciatīvu centrus. Veicināsim jauniešu iesaistīšanos uzņēmējdarbībā, izveidosim jauniešu biznesa atbalsta centru.

Vide

Veidosim sabiedrībai pieejamu vispusīgi izmantojamu zaļo telpu un rekreācijas teritoriju tīklojumu.

**Centriskā partija LATVIJAS ZEMNIEKU SAVIENĪBA**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Andis Adats**](http://www.cvk.lv/cvkserv/pv2013/saraksti/e9b57fd508fb.html) | 1961 | Rīga | augstākā | SIA „Paladium nami”, valdes loceklis | latvietis |
| **2.** | [**Juris Krūmiņš**](http://www.cvk.lv/cvkserv/pv2013/saraksti/ef58e735db67.html) | 1953 | Ķekavas novads | vidējā | „JS transports”, autovadītājs-ekspeditors | latvietis |
| **3.** | [**Haralds Ozoliņš**](http://www.cvk.lv/cvkserv/pv2013/saraksti/a53e34d87099.html) | 1979 | Ķekavas novads | vidējā | SIA „OZO projekti”, valdes priekšsēdētājs | latvietis |
| **4.** | [**Raimonds Nitišs**](http://www.cvk.lv/cvkserv/pv2013/saraksti/fae92339ce77.html) | 1969 | Ķekavas novads | augstākā | Rīgas pašvaldības policija, galvenais speciālists stratēģiskās plānošanas jautājumos | latvietis |
| **5.** | [**Rimants Krūmiņš**](http://www.cvk.lv/cvkserv/pv2013/saraksti/800a6ea5a8be.html) | 1972 | Ķekavas novads | augstākā | Izglītības un zinātnes ministrijas Jaunatnes starptautisko programmu aģentūra, juriskonsults | latvietis |
| **6.** | [**Ilmārs Brālis**](http://www.cvk.lv/cvkserv/pv2013/saraksti/c4ff32a08fca.html) | 1955 | Rēzeknes novads | vidējā | SIA „Teiko”, darbu vadītājs | Nav norādīta |
| **7.** | [**Ilze Reinholce**](http://www.cvk.lv/cvkserv/pv2013/saraksti/b13df71a6152.html) | 1972 | Ķekavas novads | augstākā | Carnikavas novada dome, Carnikavas Tautas nama „Ozolaine” vadītāja | Nav norādīta |
| **8.** | [**Jānis Kūkums**](http://www.cvk.lv/cvkserv/pv2013/saraksti/c38d057d40cc.html) | 1952 | Ķekavas novads | augstākā | nav | Nav norādīta |
| **9.** | [**Haralds Sulainis**](http://www.cvk.lv/cvkserv/pv2013/saraksti/8b6c1e3a5f14.html) | 1966 | Ķekavas novads | vidējā | SIA „Jūras vēstis”, izpilddirektors | latvietis |
| **10.** | [**Jānis Teikmanis**](http://www.cvk.lv/cvkserv/pv2013/saraksti/8818fc8d33c3.html) | 1945 | Ķekavas novads | augstākā | Latvijas pilsētsavienība, ģenerālsekretārs | latvietis |
| **11.** | [**Valērijs Novikovs**](http://www.cvk.lv/cvkserv/pv2013/saraksti/f57f29c5bf6a.html) | 1958 | Ķekavas novads | vidējā | „Titurgas garāžas”, valdes priekšsēdētājs | Nav norādīta |
| **12.** | [**Armands Simanovičs**](http://www.cvk.lv/cvkserv/pv2013/saraksti/afee17718b10.html) | 1964 | Rīga | augstākā | SIA „Windmill”, valdes loceklis | Nav norādīta |
| **13.** | [**Ilmārs Bušmanis**](http://www.cvk.lv/cvkserv/pv2013/saraksti/b2c4bf3a6a21.html) | 1953 | Ķekavas novads | augstākā | SIA „Bushmanis”, valdes loceklis | Nav norādīta |
| **14.** | [**Ainārs Vīnkalns**](http://www.cvk.lv/cvkserv/pv2013/saraksti/9df3de511981.html) | 1968 | Ķekavas novads | augstākā | Zvērinātu advokātu birojs „Bērziņš, Marga un Vīnkalns” | latvietis |

**PRIEKŠVĒLĒŠANU PROGRAMMA**

Par godīgu un vienlīdzīgu attieksmi pret visiem novada iedzīvotājiem!

CP LATVIJAS ZEMNIEKU SAVIENĪBA (LZS) ir vecākā politiskā partija Latvijā. LZS vēlētāju atbalsts nav populistiski liels, bet noturīgs, kas liecina par LZS biedru ilglaicīgu, stabilu un vēlētāju novērtētu darbu. Lai labāk varētu izprast iedzīvotāju vajadzības un kvalitatīvāk strādāt, esam izveidojuši komandu ar cilvēkiem no visa novada.

Mēs, Latvijas zemnieku savienības deputātu kandidāti, esam par stabilitāti, vienmērīgu un stabilu attīstību Ķekavas novadā un labklājības līmeņa celšanu tās iedzīvotājiem.

Mums ir kopēji mērķi lielajā Ķekavas novadā un konkrēti piedāvājumi katras apdzīvotas vietas iedzīvotājiem!

NEKAVĒJOTIES

1. Augsto apkures tarifu samazināšana. Jāveic siltumapgādes uzņēmumu optimizācija, lai panāktu siltumtarifa ietekmes mazināšanu uz katra novada ģimenes labklājību. Tarifu pārskatīšana ar mērķi samazināt pašreizējo tarifu!

2. Baložu komunālās saimniecības konflikta ar iedzīvotājiem risināšana, iedzīvotājiem jābūt ieguvējiem no māju siltināšanas!

Uzņēmējdarbība - labklājības stūrakmens

1. Veicināt jaunu darba vietu veidošanu, samazinot nodokļu aizplūšanu uz citām pašvaldībām.

2. Stimulēt uzņēmējdarbību novadā, piedāvājot atvieglotus noteikumus zemes nomai uzņēmumu attīstībai un samazināt nekustamā īpašuma nodokli, kā arī mazināt administratīvo slogu (būvvalde, pašvaldības attieksme utt.) uzņēmējdarbības attīstībai.

3. Nodrošināt regulāras tikšanās ar novada uzņēmējiem, uzklausot un risinot problēmas.

Infrastruktūra - civilizācijas pazīme

1. Atgriezt 100 % nekustamā īpašuma nodokli konkrētās apdzīvotās vietas infrastruktūras uzlabošanai (ceļi, kanalizācija un ūdens saimniecība, ielu apgaismojums).

2. Uzlabot daudzdzīvokļu namu piebraucamo ceļu kvalitāti, ierīkot jaunas auto novietnes.

3. Turpināt komunālo pakalpojumu kvalitātes uzlabošanu, augstvērtīga dzeramā ūdens un pieejamas sadzīves kanalizācijas tīkla izveidošanas novada teritorijā par saprātīgiem tarifiem.

4. Piesaistīt ES līdzfinansējumu infrastruktūras izveidei – ielas, ūdens saimniecība, kanalizācija un daudzdzīvokļu māju siltināšana.

5. Izbūvēt veloceliņu *Ķekava- Katlakalns-Rāmava-Valdlauči-Rīga*.

6. Risināt novada *Nepabeigto ciematu* problēmu, t.sk. infrastruktūras uzlabošana.

Mērķis sociālajā jomā - palīdzēt grūtībās nonākušajiem

Dubultot sociālajai palīdzībai novirzāmos līdzekļus, paplašināt sociālās palīdzības pakalpojumu tīklu, īpaši maznodrošinātajām ģimenēm ar bērniem, invalīdiem, vientuļajiem un sevi aprūpēt nespējīgiem novada iedzīvotājiem.

1. Sniegt atbalstu maznodrošinātajiem iedzīvotājiem komunālo pakalpojumu, ārstēšanās un zāļu iegādes izdevumu apmaksai.

2. Izveidot dienas centrus un zupas virtuves.

3. Nodrošināt publiskās pirts, veļas mazgātuves u.c. pakalpojumu pieejamību maznodrošinātajiem.

Kvalitatīva izglītība tuvu mājām

1. Nodrošināt plānveidīgu izglītības iestāžu attīstību:

* Ķekavas vidusskolas sporta laukuma izbūve,
* Baložu vidusskolas peldbaseina izbūve,
* Pļavniekkalna pamatskolas izveide ( nodrošināt 1-9. klašu izglītības pieejamību),
* PII audzēkņu papildus vietu nodrošināšana, samazinot bērnu rindu.

2. Finansiāli stimulēt novada pedagogus.

3. Palielināt īstenoto izglītības programmu un izglītojamo skaitu novada izglītības iestādēs.

4. Samazināt rindu pirmsskolas izglītības iestādēs.

5. Veicināt iedzīvotāju tālākizglītību.

6. Sekmēt bērnu un jauniešu patriotisko audzināšanu.

Kultūra - sabiedrības vērtība

1. Atjaunot vietējo kultūrvidi un saglabāt tradīcijas.

2. Izveidot esošo kultūras iestāžu autonomiju un paplašināt to darbību.

3. Atbalstīt amatiermākslu un veicināt jaunu kultūras projektu attīstību novadā.

4. Atjaunot pilnīgi sagrauto novada kultūras administrējošo struktūru, samazinot tās administratīvās izmaksas.

Sports - visu paaudžu iedzīvotāju veselīga dzīvesveida veicinātājs

1. Atbalstīt sportistus, organizēt novada komandu un atsevišķu pārstāvju piedalīšanos sporta sacensībās.

2. Turpināt ieviest velodrošības pasākumus visā novadā, ko atbalsta Eiropas ceļu drošības harta, kurai ir pievienojusies Baložu pilsēta.

3. Nodrošināt sporta aktivitāšu paplašināšanu un pieejamību visām novada iedzīvotāju vecuma grupām.

MĒS NEPIEĻAUSIM!

* Vēsturisko pašvaldību robežu iznīcināšanu.
* Pašvaldības sniedzamo pakalpojumu kvalitātes samazinājumu.
* Personīgu un savtīgu interešu atbalstīšanu un nepamatotas peļņas gūšanu uz iedzīvotāju rēķina.

NEIZPILDĀMU SOLĪJUMU ŠAJĀ PROGRAMMĀ NAV!

**VIDZEMES PARTIJA**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Valts Variks**](http://www.cvk.lv/cvkserv/pv2013/saraksti/d6894ddcc8b8.html) | 1974 | Ķekavas novads | augstākā | VAS „Latvenergo”, hidrotehnisko būvju dienests, hidrotehnikas būvinženieris | latvietis |
| **2.** | [**Ilgonis Leišavnieks**](http://www.cvk.lv/cvkserv/pv2013/saraksti/bd63fdca6ff7.html) | 1962 | Ķekavas novads | augstākā | Valsts sociālās aprūpes centrs „Zemgale”, direktors | latvietis |
| **3.** | [**Jānis Vaivods**](http://www.cvk.lv/cvkserv/pv2013/saraksti/b259c32e3fa2.html) | 1963 | Ķekavas novads | augstākā | SIA „Sapņi un kokteiļi”, saimniecības pārzinis | latvietis |
| **4.** | [**Aigars Evardsons**](http://www.cvk.lv/cvkserv/pv2013/saraksti/98185d62a98b.html) | 1962 | Ķekavas novads | augstākā | Rīgas Domes Birokrātijas apkarošanas centrs, vecākais eksperts | latvietis |
| **5.** | [**Vēsma Ozoliņa**](http://www.cvk.lv/cvkserv/pv2013/saraksti/b78ac23f9ccc.html) | 1956 | Ķekavas novads | augstākā | ĶNKA, kultūras procesu un stratēģijas projektu vadītāja | latviete |
| **6.** | [**Aigars Vītols**](http://www.cvk.lv/cvkserv/pv2013/saraksti/b49a34cf594e.html) | 1976 | Ķekavas novads | augstākā | SIA „Anakom”, valdes loceklis | latvietis |
| **7.** | [**Ginta Zuša**](http://www.cvk.lv/cvkserv/pv2013/saraksti/fbeb8ac7cde8.html) | 1971 | Ķekavas novads | augstākā | Ķekavas vidusskola, direktora vietniece izglītības jomā, matemātikas skolotāja | latviete |
| **8.** | [**Juris Stikāns**](http://www.cvk.lv/cvkserv/pv2013/saraksti/b04053c3bbb5.html) | 1982 | Ķekavas novads | augstākā | SIA „ThermoKid”, vadītājs | latvietis |
| **9.** | [**Juris Milts**](http://www.cvk.lv/cvkserv/pv2013/saraksti/d5c4be5e0b20.html) | 1976 | Ķekavas novads | augstākā | SIA „EkoStandarts tehnoloģijas”, projektētājs | latvietis |
| **10.** | [**Gints Klēģers**](http://www.cvk.lv/cvkserv/pv2013/saraksti/af5fe3eb5571.html) | 1986 | Ķekavas novads | augstākā | SIA „Smart Promo”, projektu vadītājs | latvietis |
| **11.** | [**Dzintra Maļinovska**](http://www.cvk.lv/cvkserv/pv2013/saraksti/a3ca82710b91.html) | 1944 | Ķekavas novads | vidējā | Biedrība „Polārblāzma”, padomes locekle | latviete |
| **12.** | [**Linda Zaķe**](http://www.cvk.lv/cvkserv/pv2013/saraksti/9eebf74be87e.html) | 1974 | Ķekavas novads | augstākā | Ķekavas novada pašvaldība, galvenais speciālists interešu izglītības, mūžizglītības un jaunatnes lietu jautājumos | latviete |
| **13.** | [**Pārsla Dzirne**](http://www.cvk.lv/cvkserv/pv2013/saraksti/f0c44a87d84d.html) | 1953 | Ķekavas novads | augstākā | Mājsaimniece | latviete |
| **14.** | [**Guntis Tīģeris**](http://www.cvk.lv/cvkserv/pv2013/saraksti/b7d9a05a7241.html) | 1956 | Ķekavas novads | augstākā | SIA „Kalnakrogs”, valdes priekšsēdētājs | latvietis |
| **15.** | [**Edgars Melnieks**](http://www.cvk.lv/cvkserv/pv2013/saraksti/ba7b7cdae4e5.html) | 1972 | Ķekavas novads | augstākā | VAS „Latvijas valsts ceļi”, Iekšējā audita daļas auditors | latvietis |
| **16.** | [**Edgars Varaņickis**](http://www.cvk.lv/cvkserv/pv2013/saraksti/dd2d59348279.html) | 1985 | Ķekavas novads | augstākā | SIA „Krotex”, valdes loceklis | latvietis |
| **17.** | [**Linda Ziediņa-Ērgle**](http://www.cvk.lv/cvkserv/pv2013/saraksti/e48b9d9b95ad.html) | 1987 | Ķekavas novads | augstākā | Tūrisma attīstības valsts aģentūra, interaktīvo risinājumu satura speciāliste | latviete |
| **18.** | [**Kaspars Priede**](http://www.cvk.lv/cvkserv/pv2013/saraksti/8912b69bbb36.html) | 1988 | Ķekavas novads | augstākā | SIA „North Hub Services”, Virszemes apkalpošanas dispečers | latvietis |
| **19.** | [**Anitra Vanaga**](http://www.cvk.lv/cvkserv/pv2013/saraksti/f1ce79eec2e5.html) | 1961 | Ķekavas novads | augstākā | mājsaimniece | latviete |
| **20.** | [**Haralds Buņķis**](http://www.cvk.lv/cvkserv/pv2013/saraksti/bafabb50acc9.html) | 1957 | Ķekavas novads | vidējā | SIA „Būvrekss”, valdes loceklis | latvietis |

**PRIEKŠVĒLĒŠANU PROGRAMMA**

LABA PĀRVALDĪBA. Ķekavas novada pašvaldībā ikviens iedzīvotājs ir gaidīts un laipni apkalpots:

1. Politiķi neiejaucas pašvaldības ikdienas darbā. Nav pieļaujama varas ļaunprātīga izmantošana.

2. Par pašsaprotamu jākļūst pieklājībai, atklātībai, taisnīgumam, personīgai neieinteresētībai un tiesībām katram izteikt viedokli.

SATIKSME. Sociāli taisnīga satiksmes politika – gājēji un velobraucēji ir prioritāri, tad sabiedriskā transporta lietotāji un autobraucēji:

1. Samazināt tranzīta transporta līdzekļu satiksmes intensitāti ciematos, kā arī dzīvojamo masīvu iekšpagalmos, priekšroku dodot gājējiem (t.sk. ar bērnu ratiņiem).

2. Palielināt sabiedriskā transporta lietotāju īpatsvaru, izveidojot ar Rīgu vienotu un efektīvu sabiedriskā transporta sistēmu.

3. Palielināt finansējumu ceļu un ielu tehniskā stāvokļa uzlabošanai.

IZGLĪTĪBA. Kvalitatīva un mūsdienīga izglītība ikvienam novada skolēnam:

1. Nodrošināt vietu pirmsskolas izglītības iestādē bērniem no pusotra gada vecuma.

2. Izveidot pagarinātās dienas grupu (līdz plkst.19.00) katrā novada skolā, kā arī izveidot ārpusskolas aktivitātes.

3. Nodrošināt brīvpusdienas skolēniem 1. – 4. klasei.

4. Mācību procesa uzlabošanai iesaistīties ES un starptautiskajos projektos.

SABIEDRĪBAS DROŠĪBA. Ikviens jūtas droši visu diennakti:

1. Pilnveidot pašvaldības policijas darbu, lai policists ir *draugs un palīgs.*

2. Ieviest principu, ka apdzīvotās vietās policists patrulēšanu veic kā gājējs vai velobraucējs.

3. Sadarbībā ar Valsts policiju, izmantojot video novērošanu, izskaust narkotisko vielu iegādes un lietošanas iespējas novadā.

SPORTS. Daudzveidīgi tautas sporta pasākumi un efektīvs bērnu un jauniešu sports, kas attīsta gribasspēku, raksturu, valsts un novada patriotismu:

1. Tautas sporta pieejamība ikvienam, izveidojot pastaigu, nūjošanas un skriešanas takas, ielu sporta trenažierus, nojumes galda spēlēm, aktīvās atpūtas laukumus un peldbaseinu.

2. Nodrošināt ilgtermiņa atbalstu augstu sasniegumu sportistu izaugsmei novadā.

KULTŪRA. Tautas mākslas tradīcijas saglabāšana un kultūras sabiedrības veidošana:

1. Saglabāt un attīstīt katra pagasta savdabību un tradīcijas.

2. Iesaistot novada radošos cilvēkus, uzlabot kultūrvidi.

3. Nodrošināt visa novada kultūras procesu vienotu plānošanu un finanšu pārraudzību, mazinot administratīvos izdevumus un birokrātiju.

ATBALSTS UZŅĒMĒJIEM. Veicināt mazo un vidējo uzņēmumu attīstību novadā:

1. Izstrādāt daudzdzīvokļu māju un pašvaldības ēku siltināšanas, teritoriju labiekārtošanas programmas, plānojot darba apjomu tā, lai pasūtījumus iegūtu mazie un vidējie uzņēmumi.

2. Atbalstīt īpašuma nodokļu atlaides tikai tādiem uzņēmumiem, kuros strādā vismaz 50% novada iedzīvotāju.

3. Plānot pašvaldības iestāžu publiskos iepirkumus ilgtermiņā, iepirkumu plānu publicējot pašvaldības interneta mājas lapā.

VIDE UN TŪRISMS. Tīra un labiekārtota vide, kur ērti dzīvot un patīkami braukt ciemos:

1. Izmantojot visus ārējos resursus (ES fondi, Latvijas Valsts meži, Rīgas pašvaldība), uzturēt tīrus apkārtējos mežus un Daugavas krastus, veidot atpūtas infrastruktūru (soliņi, atkritumu tvertnes, stāvvietas), veicinot ekotūrismu zaļi domājošiem pilsētniekiem.

2. Palielināt atkritumu urnu skaitu vietās ar lielu gājēju plūsmu.

3. Izveidot suņu pastaigu takas un laukumus.

4. Sakārtot notekgrāvjus un meliorācijas sistēmas, lai mazinātu pārpurvošanos.

KOMUNĀLĀ SAIMNIECĪBA. Saprotama samaksa par sniegtajiem pakalpojumiem:

1. Izskaust praksi, ka par parādniekiem maksā pārējie iedzīvotāji.

2. Lai samazinātu kanalizācijas pakalpojumu izmaksas, novērst lietus ūdens ieplūšanu kanalizācijas sistēmā, kā arī neiekļaut rēķinos maksu par pašvaldībām piederošu iekšpagalmu un ielu uzturēšanu.

3. Lai samazinātu apkures tarifus, kontrolēt siltumenerģijas ražotājus.

SOCIĀLĀ PALĪDZĪBA UN VESELĪBA. Palīdzība tiem, kuriem ir grūti:

1. Nodrošināt ilgtermiņa atbalstu invalīdiem un pensionāriem ar mazajām pensijām.

2. Ieviest atbalsta programmu ģimenēm neatkarīgi no bērnu skaita.

3. Modernizēt veselības aprūpes ēkas.

**APVIENĪBA IEDZĪVOTĀJI**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | **Jānis Levits** | 1968 | Ķekavas novads | augstākā | SIA „Krasils”, darbinieks | latvietis |

**PRIEKŠVĒLĒŠANU PROGRAMMA**

Nepārtraukta un nenogurstoša cīņa par taisnību.

[**Latvijas Zaļā partija**](http://www.cvk.lv/cvkserv/pv2013/saraksti/9c81ce5d49.html)

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Inārs Beļinskis**](http://www.cvk.lv/cvkserv/pv2013/saraksti/cce183005c4d.html) | 1952 | Ķekavas novads | augstākā | Ķekavas novada dome, deputāts | latvietis |
| **2.** | [**Aivars Kokins**](http://www.cvk.lv/cvkserv/pv2013/saraksti/ee806b9d8539.html) | 1955 | Ķekavas novads | augstākā | SIA „Teiko”, valdes loceklis | latvietis |
| **3.** | [**Dzintra Medne**](http://www.cvk.lv/cvkserv/pv2013/saraksti/eb0836476a08.html) | 1963 | Ķekavas novads | augstākā | Pļavniekkalna sākumskola, direktora vietniece mācību darbā | latviete |
| **4.** | [**Silvija Riekstiņa**](http://www.cvk.lv/cvkserv/pv2013/saraksti/82eb230dd159.html) | 1965 | Ķekavas novads | augstākā | PII „Avotiņš”, izglītības metodiķe | latviete |
| **5.** | [**Juris Gorkšs**](http://www.cvk.lv/cvkserv/pv2013/saraksti/dbc0bf18a948.html) | 1960 | Ķekavas novads | augstākā | SIA „Arēna sports”, direktors | latvietis |
| **6.** | [**Anatolijs Zemītis**](http://www.cvk.lv/cvkserv/pv2013/saraksti/c8b69eb1477a.html) | 1942 | Ķekavas novads | augstākā | Ķekavas novada pašvaldība, jurists | latvietis |
| **7.** | [**Jānis Faļkovskis**](http://www.cvk.lv/cvkserv/pv2013/saraksti/edd2f312fdf9.html) | 1956 | Ķekavas novads | augstākā | SIA „ABS” , direktors | latvietis |
| **8.** | [**Mārīte Matīsa**](http://www.cvk.lv/cvkserv/pv2013/saraksti/f74f1d1af4b8.html) | 1972 | Ķekavas novads | augstākā | Ķekavas vidusskola, skolotāja | latviete |
| **9.** | [**Vija Mackeviča**](http://www.cvk.lv/cvkserv/pv2013/saraksti/cbfe4b86cad7.html) | 1964 | Ķekavas novads | vidējā | Ķekavas novada pašvaldība, grāmatvede | latviete |
| **10.** | [**Jānis Arseņjevs**](http://www.cvk.lv/cvkserv/pv2013/saraksti/95e48963eda7.html) | 1961 | Ķekavas novads | augstākā | bezdarbnieks | latvietis |
| **11.** | [**Juris Gabrāns**](http://www.cvk.lv/cvkserv/pv2013/saraksti/c238b4970d58.html) | 1960 | Ķekavas novads | vidējā | SIA „Juces”, valdes priekšsēdētājs | latvietis |
| **12.** | [**Normunds Bāgants**](http://www.cvk.lv/cvkserv/pv2013/saraksti/c8357cfa2c21.html) | 1974 | Ķekavas novads | vidējā | Valsts policija, kārtībnieks | latvietis |
| **13.** | [**Toms Strumpmanis**](http://www.cvk.lv/cvkserv/pv2013/saraksti/96951f76b772.html) | 1988 | Ķekavas novads | augstākā | SIA „2 Tom Race”, valdes loceklis | latvietis |
| **14.** | [**Aleksandrs Čupovs**](http://www.cvk.lv/cvkserv/pv2013/saraksti/ce7d924cc199.html) | 1981 | Ķekavas novads | augstākā | SIA „GOOWIN”, valdes priekšsēdētājs | latvietis |
| **15.** | [**Līga Brakmane**](http://www.cvk.lv/cvkserv/pv2013/saraksti/d490c1df6ef5.html) | 1992 | Ķekavas novads | vidējā | Tiesas nams, tiesas sēžu sekretāre | latviete |
| **16.** | [**Viesturs Stripkāns**](http://www.cvk.lv/cvkserv/pv2013/saraksti/c6e21657920a.html) | 1974 | Ķekavas novads | pamata | bezdarbnieks | latvietis |
| **17.** | [**Vineta Kauliņa**](http://www.cvk.lv/cvkserv/pv2013/saraksti/bc1d18e1b645.html) | 1957 | Ķekavas novads | vidējā | SIA „NS Leģions”, apsargs | latviete |
| **18.** | [**Rodrigo Rubenis**](http://www.cvk.lv/cvkserv/pv2013/saraksti/82b72c4f82b4.html) | 1965 | Ķekavas novads | vidējā | SIA „EMPOWER”, atslēdznieks | latvietis |
| **19.** | [**Mārtiņš Kleinhofs**](http://www.cvk.lv/cvkserv/pv2013/saraksti/eb6a2e0af136.html) | 1989 | Ķekavas novads | augstākā | „BTA INSURANCE COMPANY” SE, klientu apkalpošanas centra vadītājs | latvietis |
| **20.** | [**Zita Siliņa**](http://www.cvk.lv/cvkserv/pv2013/saraksti/9b500abd04d2.html) | 1976 | Ķekavas novads | augstākā | SIA „Violette”, valdes locekle | latviete |

**PRIEKŠVĒLĒŠANU PROGRAMMA**

Latvijas Zaļās partijas pamatmērķis Ķekavas novadā ir veidot saikni starp pagasta varu un iedzīvotājiem, atbalstīt Ķekavas novada attīstību un rūpēties par vides kvalitāti.

1. Uzlabot vides stāvokli Ķekavas novadā. Nepārvērst meža teritorijas par apbūvi. Novērst Daugavas piesārņošanu ar kanalizācijas notekūdeņiem.

2. Plānot taisnīgu, proporcionālu budžeta sadali starp Ķekavas novada pārvaldēm. Nodrošināt sociālo pabalstu, maznodrošinātajiem, pensionāriem, cilvēkiem ar speciālām vajadzībām un daudzbērnu ģimenēm, palielinot sociālo budžetu.

3. Saglabāt sociālās garantijas pedagogiem un pārējiem izglītības iestāžu darbiniekiem.

4. Paplašināt bibliotēku Katlakalnā. Pabeigt būvēt Ķekavas sākumskolu, pabeigt iesāktās būves Ķekavas novadā un uzcelt skolu Katlakalnā pēc izstrādātā projekta.

5. Nodrošināt izglītības iespējas bērniem ar speciālām vajadzībām. Nodrošināt vajadzības gadījumā ar dienesta dzīvokli pedagogus.

6. Turpināt finansēt skolēnu ēdināšu 1.-4. klasei un uzsākt daļēju bērnu ēdināšanas izmaksu segšanu pirmsskolas izglītības iestādēs.

7. Nodrošināt konkurētspējīgu izglītību novadā un turpināt piesaistīt ES fondu finansējumu.

8. Īstenojot finansēšanas modeli *nauda seko skolēnam,* nodrošināt efektīvu piešķirtā finansējuma izlietojumu, paaugstinot pedagogu darba samaksu.

9. Atbalstīt sporta aktivitātes, regulāri organizējot masveida sacensības, tādējādi sekmēt Ķekavas novada iedzīvotāju veselīgu dzīvesveidu.

10. Budžetā paredzēt līdzekļus ielu remontiem un kvalitatīvai ielu seguma atjaunošanai, kontrolēt kvalitatīvu ielu atjaunošanu pēc ES projektu ietvaros izbūvētajām komunikācijām.

11. Atbalstīt uzņēmējus, savlaicīgi izskatot iesniegumus, priekšlikumus, pieteikumus būvniecībai un citus jautājumus, kas ir pašvaldības kompetencē.

12. Atbalstīt ekoloģiski tīru lauksaimniecības produktu ražošanu.

13. Izveidot pašvaldībā komisiju korupcijas risku novēršanai.

14. Turpināt pārskatīt Ķekavas novada teritoriālplānojumu, ņemt vērā iedzīvotāju viedokļus un priekšlikumus, ievērot viņu intereses, ieviest izmaiņas atbilstoši reālai situācijai.

15. Optimizēt Ķekavas novada pašvaldības pārvaldes struktūru, ieekonomētos līdzekļus novirzīt sociālajām un izglītības vajadzībām.

[**Politisko partiju apvienība "Saskaņas Centrs"**](http://www.cvk.lv/cvkserv/pv2013/saraksti/f2292504d1.html)

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Ivans Pihtovs**](http://www.cvk.lv/cvkserv/pv2013/saraksti/d68a40542ff9.html) | 1979 | Dobeles novads | augstākā | Ķekavas novada dome, deputāts | krievs |
| **2.** | [**Arnolds Keisters**](http://www.cvk.lv/cvkserv/pv2013/saraksti/8e690f9cc181.html) | 1956 | Ķekavas novads | augstākā | Ķekavas novada dome, deputāts | latvietis |
| **3.** | [**Maksims Volkovičs**](http://www.cvk.lv/cvkserv/pv2013/saraksti/f4730e24b2dc.html) | 1975 | Ķekavas novads | augstākā | Ķekavas novada dome, deputāts | latvietis |
| **4.** | [**Nataļja Samsonova**](http://www.cvk.lv/cvkserv/pv2013/saraksti/bc625dc846d5.html) | 1974 | Ķekavas novads | augstākā | Ķekavas vidusskola, angļu valodas skolotāja | krieviete |
| **5.** | [**Mārtiņš Zaumanis**](http://www.cvk.lv/cvkserv/pv2013/saraksti/fdd8292c5d5b.html) | 1970 | Ķekavas novads | vidējā | SIA „MSC Latvija”, Pārdošanas eksporta nodaļas vadītājs | latvietis |
| **6.** | [**Germans Ivanovs**](http://www.cvk.lv/cvkserv/pv2013/saraksti/a35287ec5071.html) | 1982 | Salaspils novads | augstākā | Reģionālā pašvaldības policija, priekšnieka vietnieks | Nav norādīta |
| **7.** | [**Olita Krastiņa**](http://www.cvk.lv/cvkserv/pv2013/saraksti/b9f944bf417e.html) | 1974 | Ķekavas novads | augstākā | SIA „Baložu komunālā saimniecība”, valdes locekle | Nav norādīta |
| **8.** | [**Ilze Kajaka**](http://www.cvk.lv/cvkserv/pv2013/saraksti/9ff2b53e5719.html) | 1971 | Liepāja | augstākā | Baložu vidusskola, skolotāja | Nav norādīta |
| **9.** | [**Anastasija Prokopenko**](http://www.cvk.lv/cvkserv/pv2013/saraksti/f1acb8989c4b.html) | 1986 | Ķekavas novads | vidējā | ĶNKA Baložu pilsētas sabiedriskā centra vadītāja | Nav norādīta |
| **10.** | [**Konstantīns Gubčenko**](http://www.cvk.lv/cvkserv/pv2013/saraksti/e1632346e739.html) | 1988 | Ķekavas novads | vidējā | SIA „Leverans”, valdes priekšsēdētājs | Nav norādīta |
| **11.** | [**Andris Vitenbergs**](http://www.cvk.lv/cvkserv/pv2013/saraksti/a5868c82e121.html) | 1960 | Ķekavas novads | augstākā | SIA „Bigl”, mehāniķis | Nav norādīta |
| **12.** | [**Sofja Ševirjova**](http://www.cvk.lv/cvkserv/pv2013/saraksti/8ea837902300.html) | 1960 | Ķekavas novads | augstākā | PII „Avotiņš”, pirmsskolas skolotāja | krieviete |
| **13.** | [**Jeļena Admiralova**](http://www.cvk.lv/cvkserv/pv2013/saraksti/e9dbf58d9fcc.html) | 1973 | Ķekavas novads | vidējā | SIA „Lacus”, valdes locekle | krieviete |
| **14.** | [**Gaļina Girdjuka**](http://www.cvk.lv/cvkserv/pv2013/saraksti/9fe56164af7c.html) | 1971 | Ķekavas novads | vidējā | Pašnodarbinātā persona | Nav norādīta |
| **15.** | [**Sandra Duborga**](http://www.cvk.lv/cvkserv/pv2013/saraksti/e8d41404dc7e.html) | 1985 | Ķekavas novads | vidējā | VAS „Latvijas pasts”, operatore | Nav norādīta |
| **16.** | [**Inga Razuvane**](http://www.cvk.lv/cvkserv/pv2013/saraksti/8b2edf3abb18.html) | 1964 | Ķekavas novads | augstākā | Rīgas 61. vidusskola, ģeogrāfijas skolotāja | Nav norādīta |
| **17.** | [**Sergejs Šilovs**](http://www.cvk.lv/cvkserv/pv2013/saraksti/8b3c97a5d2a8.html) | 1973 | Ķekavas novads | vidējā | SIA „Electus”, valdes priekšsēdētājs | Nav norādīta |
| **18.** | [**Daniels Imūns**](http://www.cvk.lv/cvkserv/pv2013/saraksti/8536596d0458.html) | 1986 | Rīga | augstākā | SIA „Daplast”, valdes priekšsēdētājs | Nav norādīta |
| **19.** | [**Viktors Metjolkins**](http://www.cvk.lv/cvkserv/pv2013/saraksti/f8e35b32fb43.html) | 1960 | Ķekavas novads | vidējā | SIA „Davas”, autovadītājs | Nav norādīta |
| **20.** | [**Valentina Potapova**](http://www.cvk.lv/cvkserv/pv2013/saraksti/b3e31d9c9961.html) | 1956 | Ķekavas novads | augstākā | Baložu vidusskola, skolotāja | Nav norādīta |

**PRIEKŠVĒLĒŠANU PROGRAMMA**

Sociālā sfēra

Maksimāli veltīt spēkus un uzmanību sociālajai sfērai:

* + Sabiedriskā transporta subsidēšana pensionāriem un daudzbērnu ģimenēm
  + Bezmaksas pašvaldības juridiskais atbalsts
  + Jebkāda veida palīdzība invalīdiem
  + Atbalstīt daudzbērnu ģimenes, pensionārus, kā arī trūcīgos un krīzes situācijā nonākušos novada iedzīvotājus un ģimenes, piešķirot pabalstus komunālo maksājumu, medikamentu iegādei, brīvpusdienām u.c.
  + Bezdarbnieku iesaistīšana novada sabiedriskajos (algotos) darbos, kā arī radīt jauno darba vietu radīšana un subsīdiju piesaiste
  + Sociālās virtuves paplašināšana
  + Brīvpusdienu piešķiršana visiem sākumskolas skolniekiem
  + Ģimenes ārstu prakses atbalstīšana un pakalpojumu klāsta paplašināšana novadā

Komunālā sfēra

Mērķis un uzdevumi ir šādi:

* + Siltuma ražošanas nodošana pašvaldības pilnai kontrolei
  + Siltumapgādes izmaksu samazināšana
  + Pastiprinātās kontroles un caurspīdīguma nodrošināšana par komunālo saimniecību finanšu līdzekļu izlietojumu un darbību
  + Ūdens, kanalizācijas, siltuma un elektroapgādes programmas virzīšana un realizēšana novadā . ES fondu līdzekļu piesaiste

Drošība

Mērķis un uzdevumi ir šādi:

* Pastiprināta kontrole par ceļu satiksmes drošību – ātruma režīma ievērošana un gājēju drošība
* Policijas diennakts patrulēšanas paplašināšana novadā
* Pastiprināta kontrole par likuma un citu normu ievērošanu pie sabiedriskajām vietām (skolām, bērnudārziem, veikaliem utt.)
* Video novērošanas sistēmu paplašināšana novadā

Izglītība, kultūra un sports

Mērķis un uzdevumi ir šādi:

* + Pedagogu un skolotāju kvalifikācijas paaugstināšana
  + Izglītības un kultūras iestāžu darbinieku (skolotāji, audzinātājas, auklītes u.c.) atalgojuma līmeņa paaugstināšana
  + Atbalstīt un rast iespēju paaugstināt atbilstošu materiālu bāzes līmeni kultūras, sporta, mākslas un izglītības iestāžu kolektīviem
  + Ieviest iestādes nolikumus ar stingrām normām (skolās un bērnudārzos)
  + Sporta kompleksa būvniecības pabeigšana Baložu pilsētā, kas dotu iespēju novada iedzīvotājiem apmeklēt peldbaseinu un citas aktīvās atpūtas un sporta veidu nodarbības
  + Sabiedrisko kultūras un sporta pasākumu atbalsts (piemēram, velokrosa sacensības, distanču slēpošana sacensības, basketbols, futbols, tautas deju, kora festivālu rīkošana, pilsētas svētku organizēšana, Tautas svētku rīkošana utt.)
  + Atbalstīt (arī materiāli) kultūras un sporta talantīgāko novada iedzīvotājus
  + Jaunatnes nodarbināšana vasaras brīvlaikos (tai skaitā bērnu un jauniešu vasaras nometņu izveidošana un organizēšana)
  + Nodrošināt novada skolnieku nogādāšanu no dzīves vietas līdz novada skolām un atpakaļ, reisu skaita un maršrutu optimizēšana atbilstoši nepieciešamībai
  + Ķekavas novada bibliotēkas bāzes atbalsts un pastiprināšana

Izpildvara

Mērķis un uzdevumi ir šādi:

* + Birokrātijas procedūras samazināšana izpildvaras iestādēs un ātrāku ceļu meklēšana efektīvākai palīdzībai iedzīvotājiem
  + Izpildvaras iesaistīto iestāžu darbības pārskats un reorganizācija ar mērķi paaugstināt darbības efektivitāti un samazināt izmaksas
  + Iespējamās korupcijas nepieļaušana un apkarošana
  + Sakārtot un izveidot (panākt) uz vienlīdzības principiem balstītu izpildvaru, kuras darbības prioritātes būtu vērstas uz novada ilgtermiņa attīstību, ievērojot novada iedzīvotāju vēlmes un intereses

Vides aizsardzība

Mērķis un uzdevumi ir šādi:

* + Zaļās zonas un parku teritoriju izveidošana un labiekārtošana (mežaparka teritorijas, bērnu laukumi, pludmales, gājēju ielas)
  + Aizliegums uz apkārtējai videi bīstamu un nedraudzīgu uzņēmumu izveidošanu novadā. Pastiprināta kontrole par esošo situāciju

Citi jautājumi

Mērķis un uzdevumi ir šādi:

* + Automašīnu stāvvietu izveidošana (arī namu iekšpagalmos, ievērojot sabiedriskās apspriešanas rezultātus)
  + Grantēto un asfaltēto ielu segumu atjaunošana
  + Situācijas uzlabošana ar izbraukšanu uz maģistrālajiem ceļiem
  + Esošo gājēju un veloceļu atjaunošana, paplašināšana un jaunu ierīkošana novada teritorijā
  + Ielu un pagalmu apgaismojumu ierīkošana un rekonstrukcija visās apdzīvotajās vietās
  + Uzņēmējdarbības atbalstīšana un jaunu investoru piesaistīšana novadā

**„Sadarbība”**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | Igoris Malinauskas | 1968 | Ķekavas novads | augstākā | Ķekavas novada dome, deputāts | lietuvietis |
| **2.** | Linda Danileviča | 1983 | Ķekavas novads | augstākā | Ķekavas novada dome, deputāte | latviete |
| **3.** | Diāna Reinholce | 1963 | Ķekavas novads | augstākā | Ķekavas novada PI sociālais dienests, psihologs | latviete |
| **4.** | Daiga Āboltiņa | 1960 | Salaspils novads | augstākā | P/A „Ķekavas ambulance”, direktore | latviete |
| **5.** | Rimants Karanausks | 1975 | Ķekavas novads | augstākā | SIA „Maxima Latvija”, Drošības departamenta direktors | latvietis |
| **6.** | Daina Marija Zozuļa | 1944 | Ķekavas novads | augstākā | ĶNKA, izglītojošo pasākumu organizatore | latviete |
| **7.** | Sigita Lāce | 1972 | Ķekavas novads | augstākā | SIA „AZL Zobārstniecība”, zobārste | latviete |
| **8.** | Anna Avgustova | 1980 | Rīga | augstākā | SIA „APA vet”, valdes locekle, vetārste | latviete |
| **9.** | Ineta Boša | 1965 | Ķekavas novads | vidējā | AS „Latvijas pasts”, pastniece | latviete |
| **10.** | Jolanta Zeltiņa | 1967 | Ķekavas novads | augstākā | SIA „Rīgas audita aģentūra”, valdes priekšsēdētāja | latviete |
| **11.** | [Māris Ozoliņš](http://www.cvk.lv/cvkserv/pv2013/saraksti/9785052a0872.html) | 1969 | Ķekavas novads | augstākā | Ķekavas novada pašvaldība, Attīstības daļas vadītājs | latvietis |
| **12.** | [Līga Cīrule](http://www.cvk.lv/cvkserv/pv2013/saraksti/ac74ef3ed680.html) | 1981 | Ķekavas novads | augstākā | P/A „Ķekavas sociālās aprūpes centrs”, ergoterapeite | latviete |
| **13.** | Marija Adamova | 1956 | Ķekavas novads | augstākā | P/A „Ķekavas sociālās aprūpes centrs”, ārsta palīgs | latviete |
| **14.** | Santa Saleniece | 1969 | Ķekavas novads | augstākā | Valsts sociālās apdrošināšanas aģentūra, inspektore | latviete |
| **15.** | [Vera Kļaviņa](http://www.cvk.lv/cvkserv/pv2013/saraksti/bd7da2f2f15d.html) | 1980 | Ķekavas novads | augstākā | Ķekavas novada pašvaldība, galvenais speciālists Izglītības daļā | latviete |
| **16.** | [Kristīne Bobkova](http://www.cvk.lv/cvkserv/pv2013/saraksti/bf1559f10851.html) | 1981 | Ķekavas novads | vidējā | P/A „Ķekavas sociālās aprūpes centrs”, aprūpētāja | latviete |
| **17.** | Kaspars Starts | 1979 | Ķekavas novads | vidējā | SIA „Dainese”, bārmenis | latvietis |
| **18.** | Agnese Mence-Katkeviča | 1978 | Ķekavas novads | augstākā | Ķekavas novada PI sociālais dienests, lietvede | latviete |
| **19.** | Sandra Stūrīte | 1960 | Ķekavas novads | augstākā | SIA „Ķekavas nami”, administratore | latviete |
| **20.** | Anna Matoviha | 1949 | Ķekavas novads | augstākā | P/A „Ķekavas sociālās aprūpes centrs”, projekta vadītāja | latviete |

**PRIEKŠVĒLĒŠANU PROGRAMMA**

SADARBĪBA ir iedzīvotāju, uzņēmēju un pašvaldības kopīgs projekts Ķekavas novada attīstībai.

Mūsu uzdevums – veidot sadarbību ar visiem novada iedzīvotājiem, bet galvenā prioritāte ir ģimenes un mūsu nākotne – bērni.

Lai mūsu novada iedzīvotāji justos droši un pasargāti ikdienas gaitās un bez bažām lūkotos savā un bērnu nākotnē, kā galvenos mērķus esam izvēlējušies:

* + sociālos un medicīnas jautājumus;
  + izglītības un profesionālās attīstības jomu;
  + vides jautājumus;
  + infrastruktūras problēmas;
  + kultūras un atpūtas sfēru.

Lai iespējami īsā laikā šos mērķus sasniegtu, mums kopīgi būs jārisina šādi uzdevumi:

Sociālie un medicīnas jautājumi

* + Sociālo un medicīnas dienestu speciālistu izbraukumi Plakanciemā, Dzērumos, Jenčos, Katlakalnā, Ziedonī u.c. apdzīvotās vietās;
  + Reģionālās pašvaldības policijas profesionālas un lojālas darbības nodrošināšana, kā galveno prioritāti izvirzot iedzīvotāju drošību un vajadzības;
  + Sociāli neaizsargātāko iedzīvotāju grupu dzīvokļu izveidošana jaunajā sociālajā mājā Mellupos;
  + Bērna piedzimšanas pabalsta palielināšana līdz 150 latiem un zīdaiņu vakcinācijas pret Rota vīrusu līdzfinansējums Ķekavas novadā;
  + Ambulances rekonstrukcija, lai nodrošinātu daudzpusīgu medicīnisko pakalpojumu pieejamību;
  + Atbalsts Ķekavas pašvaldības *Auklīšu dienesta* darbam;
  + Mērķdotācijas pensionāriem u.c. sociāli neaizsargātām iedzīvotāju grupām apkures sezonā;
  + Finansiāls atbalsts novada iedzīvotājiem, kuriem piešķirta I un II invaliditātes grupa;
  + Bezmaksas ēdināšana aizbildniecībā un apgādībā esošajiem bērniem, kuri apmeklē pirmsskolas izglītības iestādes vai novada skolas no 1. līdz 9. klasei.

Izglītība un sports

* + Nodrošināsim kvalitatīvu izglītības programmu realizēšanu, celsim skolu prestižu un palielināsim kapacitāti:
* skolēnu aktīvās atpūtas iespēju (sporta zāle, laukumi, baseins) paplašināšana;
* jaunās sākumskolas nodošana ekspluatācijā ;
* komercklases izveide vidusskolas skolēniem;
* svešvalodu apguve, sākot no 1.klases.
  + Atbalsts novada uzņēmēju sadarbībai ar skolām, sekmējot jauniešu praktisko darba iemaņu apguvi un profesionālo apmācību
  + Studentu, kuri turpinās mācības valsts akreditētās augstskolās Latvijā, iegūstot novada attīstībai nepieciešamu izglītību, materiāla motivācija.

Vide

* Ēku energoefektivitātes paaugstināšana, izmantojot katlu mājas modernizāciju un ēku siltināšanu
* Pašvaldības atbalsts jaunu biedrību veidošanai, lai tās pārņemtu savā apsaimniekošanā privatizētās daudzdzīvokļu mājas Baložos;
* Dzīvnieku labturības kontrole pagastā saskaņā ar Latvijas likumdošanu, bezsaimnieku dzīvnieku sterilizācijas programma
* Centralizētas dzeramā ūdens apgādes, kanalizācijas un notekūdeņu savākšanas sistēmas uzlabošana visā Ķekavas novada teritorijā
* Sadzīves atkritumu dalītās savākšanas vietas Ķekavā, Rāmavā, Baložos, Daugmalē, Valdlaučos un citās apdzīvotajās vietās; nodrošinot iespēju nodot arī lielgabarīta atkritumus.

Infrastruktūra un ceļi

* + Pašvaldības sabiedriskā transporta izveidošana Ķekavas novadā maršrutos *Plakanciems – Dzērumi – Mellupi – Ķekava – Rāmava;*
  + Ceļu, ielu un gājēju celiņu savlaicīgs remonts un tīrīšana;
  + Īslaicīgas apstāšanās vietas transportlīdzekļiem pie Ķekavas vidusskolas skolēnu drošai nokļūšanai skolā;
  + Luksofora uzstādīšana Rīgas un Gaismas ielu krustojumā, regulējamas un apgaismotas gājēju pārejas Rīgas ielā, pie baznīcas, pie Kalnakroga;
  + Nākotnes un Rāmavas ielu remonts; Pliederu ielas aprīkošana ar gājēju ietvi un veloceliņu;
  + Jaunas autostāvvietas Baložos;
  + Tirgus laukums Daugmalē, *zaļie tirdziņi* Ķekavas novada apdzīvotajās vietās.

Kultūra un atpūta

* + Tūrisma un daudzveidīgu atpūtas un izklaides iespēju attīstīšana Latvijas un ārvalstu ceļotājiem;
  + Drošas atpūtas un izklaides vietas labiekārtotos meža parkos Baložos, Ķekavas upes ielejā, Daugmalē;
  + Kopīgu novada iedzīvotāju latviešu nacionālo svētku svinēšanas tradīciju (Līgo svētki, zaļumballes, Ražas svētki, Novada svētki u.c.) atjaunošana;
  + Amatniecības, mājražošanas un mazās uzņēmējdarbības attīstība, izmantojot LEADER projektu pieeju.

Mēs darām un darīsim visu, kas mūsu spēkos, lai ikviens Ķekavas iedzīvotājs lepotos ar savu novadu. Programmas izvērsto versiju lasiet mūsu mājaslapā *www.partijasadarbiba.lv*

[**Nacionālā apvienība "Visu Latvijai!"-"Tēvzemei un Brīvībai/LNNK"**](http://www.cvk.lv/cvkserv/pv2013/saraksti/ea0de62d28.html)

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [Ieva Stefensena](http://www.cvk.lv/cvkserv/pv2013/saraksti/e8708ea1a91e.html) | 1978 | Ķekavas novads | augstākā | SIA „Baltie darbi”, valdes locekle | latviete |
| **2.** | [Agita Eizenberga](http://www.cvk.lv/cvkserv/pv2013/saraksti/df0c2fe26808.html) | 1961 | Ķekavas novads | augstākā | Ķekavas novada pašvaldības, Attīstības daļas projektu vadītāja | latviete |
| **3.** | [Pēteris Bahurs](http://www.cvk.lv/cvkserv/pv2013/saraksti/c1283a57b358.html) | 1985 | Ķekavas novads | augstākā | AS „Ceļuprojekts”, ceļu būvinženieris | latvietis |
| **4.** | [Ainārs Grīnvalds](http://www.cvk.lv/cvkserv/pv2013/saraksti/e2bba0166dc1.html) | 1961 | Ķekavas novads | augstākā | SIA „Vondarsoun”, metālapstrādes darba galdu tirdzniecības pārstāvis | latvietis |
| **5.** | [Kristīne Jansone](http://www.cvk.lv/cvkserv/pv2013/saraksti/f1aa1121e594.html) | 1979 | Ķekavas novads | augstākā | SIA „Duo Style”, valdes priekšsēdētāja | latviete |
| **6.** | [Normunds Duļevskis](http://www.cvk.lv/cvkserv/pv2013/saraksti/8cd344c72ae4.html) | 1978 | Ķekavas novads | augstākā | Pašnodarbināta persona | latvietis |
| **7.** | [Dainis Locāns](http://www.cvk.lv/cvkserv/pv2013/saraksti/9ccbf5f58552.html) | 1971 | Ķekavas novads | augstākā | Latvijas Biznesa konsultantu asociācija, izpilddirektors, valdes loceklis | latvietis |
| **8.** | [Miķelis Visockis](http://www.cvk.lv/cvkserv/pv2013/saraksti/beafb77acefb.html) | 1987 | Ķekavas novads | augstākā | IK „Pozo”, projektu vadītājs | latvietis |
| **9.** | [Anna Grāvīte-Taukule](http://www.cvk.lv/cvkserv/pv2013/saraksti/9e1733a3107e.html) | 1986 | Ķekavas novads | vidējā | SIA „Baltic Taxi”, taksometru vadītāja | latviete |
| **10.** | [Jānis Amoliņš](http://www.cvk.lv/cvkserv/pv2013/saraksti/bbc433b847f9.html) | 1982 | Ķekavas novads | vidējā | SIA „Escendo”, valdes loceklis | latvietis |
| **11.** | [Juta Cimdiņa](http://www.cvk.lv/cvkserv/pv2013/saraksti/fc7614c1209c.html) | 1974 | Ķekavas novads | augstākā | studente | latviete |
| **12.** | [Atis Holms](http://www.cvk.lv/cvkserv/pv2013/saraksti/e4610e2ca4c9.html) | 1987 | Ķekavas novads | vidējā | SIA „ART Department”, projektu vadītājs | latvietis |

**PRIEKŠVĒLĒŠANU PROGRAMMA**

Vai jūs redzat Ķekavas novadā smaidīgus iedzīvotājus un smaidīgu pašvaldību, kurā strādā smaidīgi darbinieki un atsaucīgi deputāti, kuriem patiesi rūp, kas notiek apkārt, kādā vidē dzīvojam un kādā valodā runājam?

Ja nē, tad mainīsim to!

Klausīties katru vēlēšanu relatīvi līdzīgos solījumus no trejdeviņām partijām, iespējams, nav interesanti, bet godīgu darbu atspoguļojumu realitātē ieraudzīt būtu gatavais brīnums. Tāpēc mēs strādāsim, lai realizētu acīmredzamo – neticamo, jeb vēlēšanu brīnumu, kas piepildīsies un novadniekus iepriecinās.

Jautāsiet – kāpēc tā?

Tāpēc, ka mūsu zelts ir mūsu tauta un mūsu gods ir viņas gods.

Īsumā par mūsu plānu

Ir jāattīsta infrastruktūra – ceļi, ietves, apgaismojums, jāuzlabo komunikācijas, lai Ķekavas novads ir pievilcīgs investoriem, un rodas jaunas darbavietas. Būs darbs, būs novada uzplaukums!

Ir jāatbalsta ģimenes ar bērniem, veicinot arī demogrāfisko uzplaukumu, jāpaaugstina izglītības kvalitāte, motivējot gan skolotājus, gan skolēnus.

Ir jāsiltina dzīvojamās mājas, lai komunālie maksājumi nepalielinās un naudiņa paliek arī citam.

Mazliet plašāk par mūsu plānu

Infrastruktūras jautājumi vienmēr ir svarīgi, jo veicina novada attīstību un ceļ dzīves kvalitāti. Tāpēc ir paredzēts ieguldīt līdzekļus ielu un ceļu remontos, izgaismot Ķekavas novadu ar papildus ielu apgaismojumu. Tiks uzlabota sabiedriskā transporta pieejamība, attīstīts veloceliņu tīkls ar velosipēdu stāvparkiem *novieto un brauc*. Paredzēts veicināt daudzdzīvokļu ēku siltināšanas projektus, izveidot tirgus laukumu un ierīkot centrālo svētku svinēšanas vietu ar valsts karogu.

Plaukstošām ģimenēm nodrošināsim progresīvo bērna piedzimšanas pabalstu – Ls 100 par pirmo, Ls 200 par otro un Ls 400 par katru nākamo bērnu. Jau uzplaukušām daudzbērnu ģimeņu atvasēm būs brīvpusdienas sākumskolās un bērnudārzos. Noteikti tiks atbalstītas ģimenes, kurās aug bērni ar īpašām vajadzībām.

Izglītības jomā esam paredzējuši, ka Ķekavas vidusskola pārtaps par ģimnāziju, sākumskola tiks uzbūvēta pilnībā. Pašvaldības bērnudārzos tiks atjaunota apmācība tikai latviešu valodā, skolās tiks ieviesta valstiskās audzināšanas programma. Tiks piesaistīti un motivēti talantīgākie pedagogi un ieviestas inovatīvas mācību metodes. Šie būs priekšnosacījumi tam, lai vecāki izvēlētos bērnus skolot sava novada skolās, nevis katru rītu tērētu laiku sastrēgumos līdz Rīgas centram. Sadarbībā ar vietējiem uzņēmumiem tiks veicināta spējīgāko jauniešu studiju līdzfinansēšana, vēlāk garantējot darbavietas konkrētos novada uzņēmumos.

Kultūras jomā tiks atbalstīta jaunrade, latviešu kultūras tradīcijas, tautas mākslas un amatiermākslas kolektīvi, kā arī Jaunsargu un Mazpulku kustība. Vasarā būs vasaras skolas latviešu valodas apguvei bērniem, kuri atgriezušies uz dzīvi Latvijā un nelatviešu bērniem, kuri vēlas turpināt mācības latviešu skolās. Ķekavas estrādē atkal skanēs dziesmas un rībēs danči.

Sports ir daudzu mūsu novadnieku iecienītākais vaļasprieks. Mēs dzīvojam pie Daugavas un tāpēc atbalstīsim ūdenssporta veidu apmācības iespējas, kā arī aktīvās atpūtas pakalpojumu attīstību. Ķekavas novada skolās tiks ieviesta obligātā peldētapmācība.

Ķekavas novada pašvaldībai jābūt atklātai - ar sabalansētu budžetu, saprotamiem iepirkumiem, samazinātiem administrācijas izdevumiem par 10% un plašāku e-pakalpojumu klāstu novada iedzīvotāju ērtībai.

Videi, kurā dzīvojam, ir jābūt tīrai - tiks rīkotas talkas, sakopti Daugavas krasti, izveidotas jaunas atpūtas vietas, peldvietas, rotaļu laukumi ciematos un vietas, kur pavadīt brīvo laiku kopā ar saviem mīluļiem - suņiem. Ar domām par vides ilgtspēju, tiks ierīkoti atkritumu šķirošanas laukumi ar nolietotās sadzīves tehnikas pieņemšanas punktiem. Godinot Latvijas vēsturi, tiks sakopti kultūrvēstures objekti un piemiņas vietas.

Smaidīgam novadniekam ir svarīgi būt veselam un drošībā, tāpēc skolās tiks veicināta veselīgas pārtikas lietošana. Jauniešiem būs iespēja pašorganizēties lietderīgās brīvā laika pavadīšanas aktivitātēs. Veselības jomā būs ievērojami uzlabojumi ārstu pieejamībā un mājas aprūpē. Veidosim Ķekavu par drošāko novadu Latvijā!

Novada uzplaukums atkarīgs no uzņēmējiem, tādēļ Ķekavas novadā ar sakārtotu infrastruktūru tiks piesaistīti novada ilgtspējīgai attīstībai draudzīgi investori. Tiks atbalstītas biznesa uzsākšanas iniciatīvas un sniegta palīdzība ES struktūrfondu apguvē. Atbalstīsim mājražotājus, amatniekus un viņu biedrības. Skolēniem un studentiem būs subsidētās vasaras darbavietas - iespēja pašiem nopelnīt un savlaicīgi gūt praktisku darba pieredzi.

Visu Ķekavai un Visu Latvijai!

**POLITISKĀ PARTIJA IZAUGSME**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Juris Žilko**](http://www.cvk.lv/cvkserv/pv2013/saraksti/b2b1ac72c6fe.html) | 1978 | Ķekavas novads | augstākā | Ķekavas novada pašvaldības kultūras aģentūra, Tūrisma informācijas centra vadītājs | latvietis |
| **2.** | [**Vita Broka**](http://www.cvk.lv/cvkserv/pv2013/saraksti/ec618ca83e50.html) | 1973 | Ķekavas novads | augstākā | Baložu vidusskola, direktore | latviete |
| **3.** | [**Lauma Žilko**](http://www.cvk.lv/cvkserv/pv2013/saraksti/da7dc52524f8.html) | 1953 | Ķekavas novads | augstākā | Ķekavas novada pašvaldības sporta aģentūra, baložu pilsētas sporta iniciatīvu centrs, vadītāja | latviete |
| **4.** | [**Eduards Šļaukstiņš**](http://www.cvk.lv/cvkserv/pv2013/saraksti/f4f35b83fe45.html) | 1978 | Ķekavas novads | augstākā | Olimpiskais sporta centrs, sporta direktors | latvietis |
| **5.** | [**Lorenss Purmalis**](http://www.cvk.lv/cvkserv/pv2013/saraksti/f11886912a93.html) | 1977 | Ķekavas novads | vidējā | SIA „CP UZTURĒŠANA”, valdes loceklis | latvietis |
| **6.** | [**Ints Kalniņš**](http://www.cvk.lv/cvkserv/pv2013/saraksti/e3693a2ed29b.html) | 1969 | Ķekavas novads | augstākā | SIA „Livonia Print”, tehniskais direktors | latvietis |
| **7.** | [**Uldis Puzaks**](http://www.cvk.lv/cvkserv/pv2013/saraksti/80546b321932.html) | 1956 | Ķekavas novads | augstākā | Ķekavas novada sporta skola, riteņbraukšanas treneris | latvietis |
| **8.** | [**Iveta Zaķe**](http://www.cvk.lv/cvkserv/pv2013/saraksti/fae5f02e822d.html) | 1980 | Ķekavas novads | vidējā | SIA „Pārtikas tirdzniecības apvienība”, iepirkuma speciāliste | latviete |
| **9.** | [**Rinalds Brālis**](http://www.cvk.lv/cvkserv/pv2013/saraksti/c2cbfde137d3.html) | 1991 | Ķekavas novads | vidējā | SIA „BSMS”, projektu vadītāju tehniskais asistents | latvietis |
| **10.** | [**Svetlana Anna Šauro**](http://www.cvk.lv/cvkserv/pv2013/saraksti/f952f700730e.html) | 1982 | Ķekavas novads | vidējā | SIA „Eko Projekti”, menedžere | latviete |
| **11.** | [**Tatjana Tararuja**](http://www.cvk.lv/cvkserv/pv2013/saraksti/a6a2ce5795ed.html) | 1971 | Ķekavas novads | augstākā | Baložu vidusskola, pirmsskolas skolotāja | Nav norādīta |
| **12.** | [**Vita Breikša-Lāce**](http://www.cvk.lv/cvkserv/pv2013/saraksti/9bc3d53c1a69.html) | 1978 | Ķekavas novads | augstākā | SIA „Baltā bura”, tirdzniecības veicinātāja (aģente) | latviete |
| **13.** | [**Indulis Bukovskis**](http://www.cvk.lv/cvkserv/pv2013/saraksti/d8620400364f.html) | 1977 | Ķekavas novads | augstākā | Individuāli praktizējošs zvērināts advokāts | latvietis |
| **14.** | [**Kristiāns Grīnvalds**](http://www.cvk.lv/cvkserv/pv2013/saraksti/ac455d70a4da.html) | 1989 | Ķekavas novads | augstākā | RP SIA „Rīgas satiksme”, sagādnieks | latvietis |

**PRIEKŠVĒLĒŠANU PROGRAMMA**

Sociālā joma

* + Bērna piedzimšanas pabalsts līdz Ls 180, finansiāls atbalsts daudzbērnu ģimenēm.
  + Bezmaksas ēdināšana visās Ķekavas novada pašvaldības pirmsskolas iestādēs un skolēniem 1.-6. klasei.
  + Dienas centru izveide novada apkaimēs.
  + Noziedzības un sociālās spriedzes mazināšana novadā, veicinot nodarbinātību un darbaudzināšanu.
  + *Rīgas Satiksmes* e-talonu ieviešana novada bērniem un pensionāriem.

Izglītība

* + Pirmsskolas izglītības iestāžu rindu samazināšana.
  + Pedagogu atalgojuma un profesionālās pilnveides celšana novada izglītības iestādēs.
  + Pašvaldības atbalsts 50% apmērā skolēnu formu iegādei, attiecīgajai novada izglītības iestādei to ieviešot.
  + Pedagogu un izglītojamo iesaistīšana starptautiskos izglītības projektos, tādējādi sekmējot pozitīvu attieksmi pret mācību procesu novada izglītības iestādēs.

.

Pašvaldības un privātā sektora sadarbība

* + Apkaimju iedzīvotāju mobilizēšana savu interešu pārstāvībai, ievērojot līdzsvaroto novada attīstību.
  + Ērti pieejama informācija par jautājumu virzību komiteju un domes sēdēs.
  + Eiropas Savienības struktūrfondu apguve visās jomās, sniedzot iedzīvotājiem un uzņēmējiem konsultācijas projektu pieteikumu sagatavošanā un iesniegšanā.
  + Līdzsvarota zemes nodokļa un citu pašvaldības nodevu plānošana un piemērošana.

Infrastruktūra

* + Satiksmes uzlabošana ar attālākajām novada apkaimēm, sadarbojoties ar privāto sektoru.
  + Velosipēdu un gājēju ceļa *Valdlauči - Baloži – Ķekava* projekta īstenošana, radot iespēju pa vienotu veloceļu tīklu nokļūt galvaspilsētā.
  + Ceļu satiksmes drošības veicināšana bērnu un jauniešu vidū, mācot ceļu satiksmes noteikumus, īpašu uzmanību pievēršot velosipēdistu un gājēju rīcībai uz ceļa.
  + Ceļu satiksmes drošība, izvietojot *ātruma vaļņus*, izveidojot gājēju pārējās. Visu ceļu satiksmes dalībnieku koplietošanas zonu (woonerf) izveide biezi apdzīvotās vietās.
  + Operatīva satiksmes sastrēgumu mazināšana sastrēgumu stundās.
  + Dalītas atkritumu vākšanas sistēmas izveide.
  + Saistošo noteikumu par mājdzīvnieku turēšanu ieviešana dzīvē.

Kultūra

* + Jaunas brīvdabas estrādes celtniecība novadā.
  + Izstrādāt un ieviest finansēšanas modeli amatiermākslas kolektīviem.
  + Sadarbība un pieredzes apmaiņa ar citu valstu amatiermākslas kolektīviem.

Sports, veselība

* + Kvalitatīvas un visiem iedzīvotājiem pieejamas sporta sacensības.
  + Starptautiska mēroga sacensībām atbilstoša stadiona celtniecība novadā.
  + Peldbaseinu celtniecības pabeigšana Ķekavā un Baložos.
  + Bērnu un jauniešu iesaiste sporta nodarbībās un pulciņos, mazinot vecāku līdzfinansējumu.
  + Brīvdabas slidotavu iekārtošana novada apkaimēs.

Tūrisms

* + Ķekavas novada vadošās lomas stiprināšana Daugavas lejteces tūrisma reģionā.
  + Drošu velosipēdu novietņu izbūve pie visām novada sabiedriskajām iestādēm.
  + Labiekārtoti parki un teritorijas novadā – gar Ķekavas upi, Daugmalē, Titurgas ezera krastā

Uzņēmējdarbība un nodarbinātība

* + Vietējo uzņēmu un mājražotāju saražotās produkcijas realizēšana novada izglītības iestāžu bērnu ēdināšanai.
  + Bezdarba mazināšana, deleģējot atsevišķu pašvaldības funkciju izpildi privātajam sektoram.
  + Augstas pievienotās vērtības pakalpojumu sniedzēju un produkcijas ražotāju ienākšana novadā.

Enerģētika

* + Rast veidus komunālo maksājumu samazināšanai.
  + Alternatīvās enerģijas avotu uzstādīšana daudzdzīvokļu namiem, privātmājām un sabiedrisko iestāžu ēkām.

MŪSU KOMANDA

Mūsu komandu veido jauni, radoši un enerģiski novada iedzīvotāji. Kandidātiem ir augsts novērtējums ļaužu apziņā un iespaidīgs paveikto darbu un projektu saraksts. Realizēsim darbus kopā - nāciet un nobalsojiet par Ķekavas novada IZAUGSMI!

**Politiskā partija „Reģionu alianse”**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā**  **dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Andis Damlics**](http://www.cvk.lv/cvkserv/pv2013/saraksti/a5615ccc753f.html) | 1960 | Ķekavas novads | augstākā | VAS „Starptautiskā lidosta „Rīga””, valdes loceklis | latvietis |
| **2.** | [**Juris Krūmiņš**](http://www.cvk.lv/cvkserv/pv2013/saraksti/a6fdd86ac325.html) | 1937 | Ķekavas novads | augstākā | Ķekavas novada dome, deputāts | latvietis |
| **3.** | [**Ēriks Spuravs**](http://www.cvk.lv/cvkserv/pv2013/saraksti/ef3964687d15.html) | 1958 | Ķekavas novads | augstākā | Garāžu īpašnieku kooperatīvā sabiedrība „ALFA GK”, valdes priekšsēdētājs | latvietis |
| **4.** | [**Aija Āre**](http://www.cvk.lv/cvkserv/pv2013/saraksti/ddf2d32eeb2f.html) | 1963 | Ķekavas novads | augstākā | Ķekavas novada pašvaldības Izglītības daļas galvenā speciāliste izglītības jautājumos | latviete |
| **5.** | [**Baiba Jurisone**](http://www.cvk.lv/cvkserv/pv2013/saraksti/dd1bb6af21f2.html) | 1960 | Ķekavas novads | augstākā | PII „Avotiņš” vadītāja | latviete |
| **6.** | [**Līga Voldeka**](http://www.cvk.lv/cvkserv/pv2013/saraksti/a4e6352db150.html) | 1971 | Ķekavas novads | augstākā | PI Ķekavas sociālais dienests, sociālais darbiniece | latviete |
| **7.** | [**Regīna Eihmane**](http://www.cvk.lv/cvkserv/pv2013/saraksti/eb00aa1f0488.html) | 1955 | Ķekavas novads | augstākā | Ķekavas vidusskola, direktora vietniece audzināšanas jomā, mājturības pedagoģe | latviete |
| **8.** | [**Ilgvars Bite**](http://www.cvk.lv/cvkserv/pv2013/saraksti/dea0399b20c3.html) | 1944 | Ķekavas novads | augstākā | Biedrība „Tici sev”, valdes priekšsēdētājs | latvietis |
| **9.** | [**Iveta Griķe**](http://www.cvk.lv/cvkserv/pv2013/saraksti/a79810b17ff0.html) | 1976 | Ķekavas novads | augstākā | PII „Avotiņš”, pirmsskolas skolotāja | latviete |
| **10.** | [**Juris Aperāns**](http://www.cvk.lv/cvkserv/pv2013/saraksti/95b8df022ef6.html) | 1954 | Ķekavas novads | augstākā | SIA „Ķekavas sadzīves servisa centrs”, vadītājs un valdes loceklis | latvietis |
| **11.** | [**Aivars Žebris**](http://www.cvk.lv/cvkserv/pv2013/saraksti/f3aae3c8f4e0.html) | 1964 | Ķekavas novads | vidējā | Ķekavas novada pašvaldība, autobusa vadītājs | latvietis |
| **12.** | [**Ināra Rumbina**](http://www.cvk.lv/cvkserv/pv2013/saraksti/d04c60cfd1b0.html) | 1958 | Ķekavas novads | augstākā | ĶNKA Ķekavas novadpētniecības muzejs, vadītāja | latviete |
| **13.** | [**Jānis Šnepsts**](http://www.cvk.lv/cvkserv/pv2013/saraksti/ea40b27fc6d5.html) | 1939 | Ķekavas novads | vidējā | Ķekavas novada pašvaldība, komunikāciju inženieris | latvietis |
| **14.** | [**Ilmārs Krūze**](http://www.cvk.lv/cvkserv/pv2013/saraksti/c8a69be1a4b0.html) | 1954 | Ķekavas novads | vidējā | Ķekavas novada pašvaldība, mežkopības un meliorācijas speciālists | latvietis |
| **15.** | [**Jūlijs Kruževņaks**](http://www.cvk.lv/cvkserv/pv2013/saraksti/c7531de7bced.html) | 1937 | Ķekavas novads | augstākā | Pensionārs | latvietis |
| **16.** | [**Angelika Bondare**](http://www.cvk.lv/cvkserv/pv2013/saraksti/af00d0a2c47e.html) | 1970 | Ķekavas novads | augstākā | SIA „Ūdensdārzs”, valdes locekle | latvietis |
| **17.** | [**Uldis Bautris**](http://www.cvk.lv/cvkserv/pv2013/saraksti/df986df3be10.html) | 1953 | Ķekavas novads | augstākā | Regbija klubs „Miesnieki”, valdes priekšsēdētājs | latvietis |
| **18.** | [**Arnis Vīrs**](http://www.cvk.lv/cvkserv/pv2013/saraksti/e4a8e4430b36.html) | 1972 | Ķekavas novads | augstākā | Dzīvokļu biedrība „Zemdedziņas”, valdes loceklis | latvietis |
| **19.** | [**Juris Ivans**](http://www.cvk.lv/cvkserv/pv2013/saraksti/b935b3bb41a9.html) | 1958 | Rīga | vidējā | Daugmales pamatskola, DMC inženiertehniskais darbinieks | latvietis |
| **20.** | [**Ilmārs Bērziņš**](http://www.cvk.lv/cvkserv/pv2013/saraksti/e7f0595c8994.html) | 1952 | Ķekavas novads | vidējā | Uzņēmējs | latvietis |

**PRIEKŠVĒLĒŠANU PROGRAMMA**

PAMATPRINCIPI - GODĪGUMS, ATKLĀTĪBA, PROFESIONALITĀTE. PAMATVĒRTĪBA - CILVĒKS.

PAŠVALDĪBAS PĀRVALDE

Pašvaldības lēmumiem jābūt skaidriem, saprotamiem, pamatotiem un pārskatāmiem.

Panākt pilnīgu atklātību par budžeta līdzekļu izlietošanu, sekmēt iedzīvotājos interesi, sapratni, informētību un atbildības izjūtu par ekonomiskajām, sociālajām, politiskajām un ekoloģiskajām kopsakarībām un mijiedarbībām novada attīstībā.

Nodrošināt iespēju ikvienam iepazīties ar pašvaldības darbu – paveiktajiem uzdevumiem, izlietotajiem līdzekļiem un pieņemtajiem lēmumiem.

Veicināt pašvaldības sadarbību ar iedzīvotājiem, valsts iestādēm, nevalstiskajām organizācijām, uzņēmējiem, citām pašvaldībām un starptautiskajiem partneriem.

Uzlabot pašvaldības komunikāciju ar iedzīvotājiem, iesaistīt iedzīvotājus pašvaldības lēmumu pieņemšanā. Veicināt iedzīvotāju interešu grupu izveidi un pašvaldības sadarbību šo grupu problēmu risināšanā.

IZGLĪTĪBA

Izglītība - viena no galvenajām pašvaldības darbības prioritātēm. Nodrošināt Ķekavas sākumskolas un Daugmales pirmsskolas izglītības iestādes darbības uzsākšanu ar 2013. gada 1. septembri. Veicināt Pļavniekkalna sākumskolas attīstību. Sniegt atbalstu ģimnāzijas izveidei novadā.

Pilnveidot izglītības iestāžu tīklu pirmsskolas izglītības nodrošināšanai, skolu infrastruktūras attīstībai, profesionālās izglītības iestāžu programmu pilnveidošanai.

Celt pedagogu darba prestižu, morāli un materiāli stimulējot katra profesionālā līmeņa pilnveidošanu un personisko izaugsmi. Veicināt mūžizglītības pieejamību novadā.

KULTŪRVIDE

Atbalstīt amatiermākslas kolektīvu darbību un pilnveidi. Veicināt Ķekavas novadpētniecības muzeja patstāvīgu attīstību novada kultūrvēsturiskā mantojuma saglabāšanai un popularizēšanai. Attīstīt Doles Tautas namu kā saieta namu novada iedzīvotājiem un kā kultūras centru latvisko tradīciju stiprināšanai.

VESELĪBAS APRŪPE

Paplašināt veselības aprūpes pakalpojumu klāstu un to pieejamību katram novada iedzīvotājam. Pilnveidot pašvaldības aģentūras „Ķekavas ambulance” darbību un veicināt sadarbību ar citām veselības aprūpes iestādēm pakalpojumu paplašināšanas nolūkos.

SOCIĀLĀ DROŠĪBA

Sociālās politikas prioritāte - bērns un ģimene: sociālā atbalsta sistēmas izveide ģimenēm ar bērniem, atbalsts ģimenēm bērnu audzināšanai, darbs ar sociālā riska ģimenēm.

Efektīvai sociālās palīdzības sniegšanai veicināt pašvaldību un nevalstisko organizāciju sadarbību. Nodrošināt atbalstu pensionāriem un maznodrošinātajiem, kā arī atbalstīt esošo sociālo māju un dzīvokļu stāvokļa uzlabošanu un jaunu izveidi.

UZŅĒMĒJDARBĪBA

Nodrošināt labvēlīgāku vidi uzņēmējdarbības attīstībai, tādējādi veicinot nodarbinātību novadā. Attīstīt sadarbību ar uzņēmējiem novadā.

LAUKU VIDE UN LAUKSAIMNIECĪBA

Atbalstīt aktivitātes, kas veicina lauksaimniecības attīstību novada teritorijā. Veicināt bioloģiskās daudzveidības un lauku ainavas saglabāšanu. Turpināt apdzīvoto vietu labiekārtošanu.

BĒRNU UN JAUNATNES LIETAS

Nodrošināt veselīgu mikrovidi bērnu un jauniešu attīstībai. Darbs ar bērniem un jauniešiem, lai mazinātu atkarīgo vielu lietošanu viņu vidū. Pilnveidot ārpusskolu aktivitātes. Atbalstīt jauniešu nevalstiskās organizāciju darbību. Pilnveidot bērnu un jaunatnes sporta organizāciju attīstību.

SPORTS

Turpināt atbalstīt sportistus, sporta skolu un sporta klubus novadā.

SABIEDRISKĀ DROŠĪBA

Pilnveidot pašvaldības policistu darbību, uzlabot materiāli tehnisko nodrošinājumu un paaugstināt darba samaksu. Atbalstīt brīvprātīgās organizācijas, kas veicina sabiedrisko drošību novadā.

INFRASTRUKTŪRAS PILNVEIDOŠANA UN VIDES SAGLABĀŠANA

Turpināt Eiropas Savienības finansējuma piesaisti novada infrastruktūras un vides sakārtošanai, veloceliņu izbūvei, ielu un ceļu remontiem.

Pievērst uzmanību dzeramā ūdens kvalitātes uzlabošanai, notekūdeņu attīrīšanai, atkritumu apsaimniekošanai, kultūrvides un ainavu saglabāšanai, gaisa kvalitātes uzlabošanai.

**„Tautas kontrole”**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | **Arvīds Platpers** | 1948 | Ķekavas novads | augstākā | Jāzepa Vītola Latvijas Mūzikas akadēmija, docētājs | latvietis |
| **2.** | **Valdis Ozols** | 1944 | Ķekavas novads | augstākā | Doles Saviesīgā biedrība, valdes priekšsēdētājs | Nav norādīta |
| **3.** | **Pēteris Geks** | 1944 | Ķekavas novads | vidējā | SIA „Co Priedes”, valdes priekšsēdētājs | latvietis |
| **4.** | **Līga Badūne** | 1963 | Ķekavas novads | augstākā | Katlakalna evaņģēliski luteriskā draudze, padomes locekle | latviete |
| **5.** | **Raimonds Grimze** | 1976 | Ķekavas novads | vidējā | SIA „MABE”, valdes loceklis | Nav norādīta |
| **6.** | **Toms Mežotnis** | 1986 | Ķekavas novads | vidējā | VAS „Starptautiskā lidosta Rīga”, autostāvvietu operators | latvietis |
| **7.** | **Raimonds Karls** | 1971 | Ķekavas novads | augstākā | Rīgas Stradiņu universitāte, Infektoloģijas un dermatoloģijas katedras asistents | Nav norādīta |
| **8.** | **Regīna Zīverte** | 1953 | Ķekavas novads | augstākā | Ķekavas vidusskola, skolotāja-bibliotekāre | latviete |
| **9.** | **Ivars Mangulis** | 1946 | Ķekavas novads | vidējā | SIA „Ķekavas dārzs”, valdes priekšsēdētājs | latvietis |
| **10.** | **Aigars Lūkins** | 1969 | Ķekavas novads | vidējā | SIA „Klimat Komfort”, valdes priekšsēdētājs | latvietis |
| **11.** | **Iveta Stivriņa** | 1986 | Ķekavas novads | augstākā | SIA „HRX”, finanšu speciāliste | latviete |
| **12.** | **Jānis Meijers** | 1963 | Ķekavas novads | vidējā | SIA „Ķekavas sadzīves servisa centrs”, saimniecības pārzinis | Nav norādīta |
| **13.** | **Kristīna Romanova** | 1967 | Ķekavas novads | augstākā | Pārtikas un veterinārais dienests, Robežkontroles departamenta direktora vietniece | latviete |
| **14.** | **Ivars Luika** | 1948 | Ķekavas novads | vidējā | pensionārs | latvietis |
| **15.** | **Ārijs Dobums** | 1945 | Ķekavas novads | augstākā | Kooperatīvā dārzkopības sabiedrība „Ziedonis”, valdes priekšsēdētājs | latvietis |
| **16.** | **Arturs Ribkinskis** | 1959 | Ķekavas novads | vidējā | SIA „Akvedukts”, servisa darbnīcas vadītājs | latvietis |
| **17.** | **Aldis Vaškevics** | 1952 | Ķekavas novads | vidējā | 2. grupas invalīds | latvietis |
| **18.** | **Jānis Tukmanis** | 1967 | Ķekavas novads | augstākā | AS „Putnu fabrika „Ķekava””, Iepirkuma daļas sagādnieks | latvietis |
| **19.** | **Jānis Ipatjevs** | 1968 | Ķekavas novads | augstākā | SIA „atbasts.ji”, valdes loceklis, būvdarbu vadītājs | latvietis |
| **20.** | **Silvija Zītare** | 1952 | Rīga | augstākā | Privātā pamatskola „Gaismas tilts 97”, latviešu valodas un literatūras skolotāja | latviete |

**PRIEKŠVĒLĒŠANU PROGRAMMA**

Partija TAUTAS KONTROLE apvieno cilvēkus, kuri ir pārliecināti, ka sabiedrības stāvoklis ir atkarīgs no viņiem pašiem un viņu politiskajām aktivitātēm.

Šis ir laiks, kad Latvija ir saskārusies ar ekonomikas problēmām, globālās finanšu krīzes izraisīto bezdarbu, reālo ienākumu samazināšanos, arvien zemāku pirktspēju un arvien augstāku risku nonākt nabadzībā, kā arī iedzīvotāju neapturamu ekonomisko migrāciju.

Šis ir laiks, kad Ķekavas novada iedzīvotāji noguruši no politiskajiem strīdiem, slavinošiem rakstiem un cerībām uz labāku dzīvi. Šis ir laiks, kad vēlētāji atrodas svarīgas izvēles priekšā. Aicinām katru būt aktīvam sava novada harmoniskā attīstībā, nestāvēt malā, aktīvi domāt, saredzēt negācijas un analizēt saimnieciskos, kultūras un izglītības procesus.

Cienot viedokļu atšķirību un uzskatu daudzveidību, uzņemamies sākt Ķekavas novada sabiedrības saliedēšanu. Saliedētu sabiedrību veido kopīgs mērķis. Mūsu mērķis: iedzīvotājs - sava novada patriots – vajadzīgs un novērtēts.

Prioritātes mūsu darbam Ķekavas novada domē:

1) sava novada cilvēku dzīves līmeņa celšana, sociālā taisnīguma nodrošināšana, drošība un godīgums;

2) pēc iedzīvotāju prasībām un vajadzībām attīstīta un kvalitatīvi uzturēta infrastruktūra novadā;

3) atpazīstama un pareizi organizēta novada kultūra, visos līmeņos uzlabota izglītības kvalitāte un vispusīgi attīstīta sporta infrastruktūra.

Lai novadā efektīvi saimniekotu, mēs veicināsim uzņēmējdarbības pieaugumu, stimulējot paša novada uzņēmējus. Šodien ir jāstrādā, un mēs arī strādāsim gudrāk un izglītotāk, lai ar mazākām izmaksām gūtu lielāku labumu (peļņu). Strikti nostāsimies pretī kārtībai, kad tikai vieni gūst labumu, padarot sevi bagātākus uz citu rēķina.

Visā ievēlēšanas laikā mēs, aicinot arī pārējo partiju ievēlētos deputātus, regulāri rīkosim deputātu tikšanos ar novada iedzīvotājiem, analizējot izteiktās prasības un ieklausoties viņu viedoklī. Saziņas līdzekļos sniegsim regulāras (reizi ceturksnī) caurspīdīgas atskaites.

Visiem mums būtu jāsaprot, ka:

* + - korupcija pašvaldībās jāizskauž nevis, pateicoties represīvām metodēm, bet gan veidojot *caurspīdīgas* procedūras, pieņemot jebkurus lēmumus, tai skaitā lēmumus par sadarbību ar uzņēmējsabiedrību,
    - izstrādāsim modeli politiskās varas nodalīšanai no izpildvaras, panākot caurskatāmu pašvaldības iepirkumu procesu, veicinot konkurenci un atklātību,
    - izvirzīsim prasības izpildvarai - būt atklātai, atbildīgai, ieviest labas pārvaldības principus.

Likums jāievēro arī Ķekavas novadā

* + - nesamazināsim sociālā atbalsta izdevumus pašvaldību iedzīvotājiem, bet padarīsim palīdzības saņemšanu vienkāršāku un efektīvāku,
    - aktīvi turpināsim strādāt pie ES fondu resursu piesaistes novadam,
    - atbalstīsim un novērtēsim novada reliģisko organizāciju darbu iedzīvotāju garīgā izaugsmē, kristīgo vērtību apzināšanā,
    - uzskatīsim par prioritāru līdzekļu pārdali par labu novada ceļu uzturēšanai un izbūvei,
    - atradīsim kopējus risinājumus ar darba devējiem, pirmkārt, piedāvājot darba vietas Ķekavas novada iedzīvotājiem un motivējot iedzīvotājus uzsākt savu uzņēmējdarbību - ikvienam jāspēj ar godīgu darbu nodrošināt pārticību,
    - pabeigsim Ķekavas sākumskolas kompleksa būvniecību,
    - atbalstīsim aktīvu un videi draudzīgu dzīvesveidu. Padarīsim pieejamu veselības aprūpi un medicīnas pakalpojumus cilvēkiem ar dažādiem ienākumiem,
    - centīsimies nodrošināt brīvā laika pavadīšanas iespējas visām vecuma grupām sadarbībā ar valsts izglītības iestādēm un sekmēsim mūžizglītības sistēmas pilnveidi novadā,
    - nesamazināsim sociālos pabalstus novada iedzīvotājiem, bet padarīsim palīdzības saņemšanu vienkāršāku un efektīvāku,
    - vispārējās izglītības modelis Ķekavā: sākumskola 1.- 6. klasei, vidusskola 7.-12. klasei,
    - ņemot vērā pēdējos trīs gados piedzīvoto, Ķekavas novada kultūras reorganizāciju, uzskatām par pienākumu pārskatīt ieviestās *novitātes* un atjaunot iepriekšējās stabilās novada kultūras tradīcijas.

Ikviena vēlētāja balsij ir nozīme un svars, tāpēc savā darbībā būsim patiesi godīgi un rīcībā caurspīdīgi, lai attaisnotu katra vēlētāja uzticību.

Aicinām rūpīgi papētīt iepriekšējo sasaukumu deputātu dotos pirmsvēlēšanu solījumus un praktisko darbību - vai tie bijuši sava novada vai tikai sava maka un īpašuma patrioti (sekojiet ierosinātajām krimināllietām!).

Iepriekšējo četru gadu prakse parādīja, ka deputātu darbības modelis *pozīcija* (12 deputāti) *– opozīcija* (5 deputāti) neīstenoja efektīvu novada attīstību, tāpēc būsim gudri vēlētāji savam novadam.

[**"Sabiedriskā Komiteja"**](http://www.cvk.lv/cvkserv/pv2013/saraksti/a0b5c2c525.html)

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Artūrs Ancāns**](http://www.cvk.lv/cvkserv/pv2013/saraksti/fc64dfef23c4.html) | 1979 | Ķekavas novads | augstākā | Ķekavas novada pašvaldības kultūras aģentūra, direktors | latvietis |
| **2.** | [**Inga Biedriņa**](http://www.cvk.lv/cvkserv/pv2013/saraksti/b378252dde13.html) | 1975 | Ķekavas novads | augstākā | Ķekavas novada pašvaldības kultūras aģentūra, direktora vietniece | latviete |
| **3.** | [**Mārtiņš Geks**](http://www.cvk.lv/cvkserv/pv2013/saraksti/8b53cb3a8a9f.html) | 1986 | Ķekavas novads | augstākā | Daugmales pamatskola, mājturības skolotājs | latvietis |
| **4.** | [**Vija Fogele**](http://www.cvk.lv/cvkserv/pv2013/saraksti/f615a87eeaba.html) | 1979 | Ventspils | augstākā | Ķekavas novada pašvaldības kultūras aģentūra, Baložu pilsētas kultūras nama vadītāja | latviete |
| **5.** | [**Ilze Lukstiņa**](http://www.cvk.lv/cvkserv/pv2013/saraksti/c14e4534cac1.html) | 1953 | Ķekavas novads | augstākā | grāmatvede | latviete |
| **6.** | [**Anita Lubova**](http://www.cvk.lv/cvkserv/pv2013/saraksti/c69296d42109.html) | 1956 | Ķekavas novads | vidējā | Ķekavas novada pašvaldības kultūras aģentūra, Daugmales kultūras darba organizatore | latviete |
| **7.** | [**Sanda Zālamane**](http://www.cvk.lv/cvkserv/pv2013/saraksti/d4808f3b7bcc.html) | 1975 | Ķekavas novads | augstākā | Ķekavas novada pašvaldības kultūras aģentūra, Ķekavas pagasta bibliotēka, bibliotēku informācijas speciāliste, Jauniešu iniciatīvu grupu projektu vadītāja | latviete |
| **8.** | [**Reinis Zobens**](http://www.cvk.lv/cvkserv/pv2013/saraksti/fe4400131075.html) | 1975 | Ķekavas novads | augstākā | Ķekavas novada pašvaldības kultūras aģentūra, finanšu piesaistes projektu vadītājs | latvietis |
| **9.** | [**Valdis Peisenieks**](http://www.cvk.lv/cvkserv/pv2013/saraksti/b67b32ee5358.html) | 1967 | Ķekavas novads | augstākā | ES projektu vadība | latvietis |
| **10.** | [**Laimonis Radziņš**](http://www.cvk.lv/cvkserv/pv2013/saraksti/db5dfa6f2a27.html) | 1951 | Ķekavas novads | vidējā | Daugmales amatnieku biedrība, valdes priekšsēdētājs | latvietis |
| **11.** | [**Gerda Dinsberga**](http://www.cvk.lv/cvkserv/pv2013/saraksti/cbf01aae31b5.html) | 1990 | Ķekavas novads | vidējā | studente | latviete |
| **12.** | [**Dagne Prikule**](http://www.cvk.lv/cvkserv/pv2013/saraksti/b188d431a01b.html) | 1982 | Ķekavas novads | augstākā | Biedrība „Daugmales anemones”, valdes locekle | latviete |
| **13.** | [**Māris Belovs**](http://www.cvk.lv/cvkserv/pv2013/saraksti/f5722ec621e8.html) | 1977 | Ķekavas novads | augstākā | SIA „Ķekavas sadzīves servisa centrs”, būvdarbu vadītāja palīgs, ceļu meistars | latvietis |
| **14.** | [**Ieva Eglīte**](http://www.cvk.lv/cvkserv/pv2013/saraksti/e983e6a0c9c2.html) | 1985 | Raunas novads | augstākā | Ķekavas novada pašvaldības kultūras aģentūra, Baložu pilsētas bibliotēka, bibliogrāfe | latviete |
| **15.** | [**Aigars Štelfs**](http://www.cvk.lv/cvkserv/pv2013/saraksti/971988903e27.html) | 1962 | Ķekavas novads | vidējā | SIA „JOMS”, projektu vadītājs, darba aizsardzības speciālists | latvietis |
| **16.** | [**Ilze Verpakovska**](http://www.cvk.lv/cvkserv/pv2013/saraksti/8627d8a41467.html) | 1983 | Ķekavas novads | augstākā | SIA „VITA mārkets” veikals ELVI, prečzine | latviete |
| **17.** | [**Dace Bula**](http://www.cvk.lv/cvkserv/pv2013/saraksti/fa2b541348c5.html) | 1974 | Ķekavas novads | augstākā | Ķekavas vidusskola, mūzikas skolotāja | latviete |
| **18.** | [**Egils Štāls**](http://www.cvk.lv/cvkserv/pv2013/saraksti/e3e2be9f8b7c.html) | 1974 | Ķekavas novads | augstākā | VSIA „Latvijas Koncerti”, Latvijas Radio kora administratīvais direktors | latvietis |
| **19.** | [**Sabīne Šaua**](http://www.cvk.lv/cvkserv/pv2013/saraksti/acc3bc98d4f4.html) | 1991 | Madonas novads | vidējā | Ķekavas novada pašvaldības kultūras aģentūra, tūrisma organizatore | latviete |
| **20.** | [**Mārtiņš Ansonskis**](http://www.cvk.lv/cvkserv/pv2013/saraksti/fd8184a0163e.html) | 1986 | Ķekavas novads | vidējā | Ķekavas novada pašvaldības kultūras aģentūra, saimniecības vadītājs, darba drošības un ugunsdrošības speciālists | latvietis |

**PRIEKŠVĒLĒŠANU PROGRAMMA**

Ja Tev ir svarīgāks cilvēks, nevis partijas nosaukums – balso par mums.

Ja Tev ir svarīgāks priekšvēlēšanu gaisotnē izspiests lišķīgs smaids – balso par viņiem.

Ja Tu spēj piedot citu kļūdas – balso par mums.

Ja, Tavuprāt, Tu nekad nekļūdies – balso par viņiem.

Ja gribi izmaiņas, kas domē nav bijušas vairākus sasaukumus – balso par mums.

Ja gribi vecos vēžus jaunās kulītēs – balso par viņiem.

Ja gribi pieņemt darbā savu pārstāvi, savu tautas kalpu – balso par mums.

Ja gribi, lai pēc vēlēšanām Tevi aizmirst – balso par viņiem.

Ja Tu tici tam, ka mazs cinītis gāž lielu vezumu – balso par mums.

Ja Tu vairs netici, ka ir iespējams ko mainīt – balso par viņiem.

Ja Tu novērtē pozitīvās izmaiņas novada kultūras iestādēs – balso par mums.

Ja Tu gribi atgriezties pie mūžīgās stagnācijas – balso par viņiem.

Ja Tu vēlies, lai modernizējam darbu arī citās pašvaldības iestādēs – balso par mums.

Ja Tev šķiet, ka pārējās pašvaldības iestādēs viss ir kārtībā – balso par viņiem.

Ja Tu tici labajam – balso par mums!

Jā, arī mēs uzskatām, ka lielākās novada problēmas, kas nekavējoties jārisina, ir saistītas ar:

1) pārāk lielo birokrātiju;

2) pārāk lielajiem komunālo pakalpojumu tarifiem;

3) dramatisko ceļu kvalitāti;

4) novada enerģētikas attīstības stratēģijas trūkumu;

5) emocionālo spriedzi, kas valda pašvaldības iestādēs darba kolektīvu vidū;

6) pārāk lielo deputātu atalgojumu.

Bet, lai atrisinātu jebkuru problēmu, pirmkārt, ir jāmaina uzvedības kultūra, tas kā domes, komisiju un citās sēdēs deputāti izturas viens pret otru, pret iestāžu vadītājiem, darbiniekiem un novada iedzīvotājiem.

Mēs uzskatām – kamēr nemainīsies vide, kurā strādājam un dzīvojam, daudz grūtāk būs panākt tos rezultātus, kurus gan šajās, gan iepriekšējo vēlēšanu priekšvēlēšanu programmās skaisti ir aprakstījuši mūsu politiskie konkurenti.

Līdz ar to mēs apsolām, ka mūsu virsmērķis turpmākajos četros gados būs apvienot visus pašvaldības darbiniekus kopējam darbam un izskaust neproduktīvos konfliktus.

Vai Tu gaidīji no šīs programmas konkrētus solījumus? Tāpat kā citi sola zvaigznes? Aicinām Tevi tiekties nevis pēc tīkamiem solījumiem, bet gan pēc cilvēkiem, kas ir godīgi un ar savu līdzšinējo darbu pierādījuši prasmi izdarīt savu darbu kvalitatīvi un līdz galam.

Par balsošanu.

Mēs aicinām Tevi, lai arī par kuru sarakstu Tu balsotu – svītro ārā katru kandidātu, par kuru Tu kaut nedaudz šaubies. Svītro tos, kas aizsēdējušies domē. Svītro uz nebēdu pat, ja ir jāizsvītro lielākā daļa. Tikai tā mēs iegūsim labāku domi!

Izlem, kā balsot. Bet, lūdzu, balso, jo tieši Tava balss var kļūt par izšķirošo!

**Partija „VIENOTĪBA”**

**KANDIDĀTU SARAKSTS**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Vārds, uzvārds** | **Dzimšanas gads** | **Reģistrētā dzīvesvieta** | **Izglītība** | **Pamatdarbavieta, ieņemamais amats** | **Tautība** |
| **1.** | [**Roberts Jurķis**](http://www.cvk.lv/cvkserv/pv2013/saraksti/a75a6bfc8a1c.html) | 1959 | Ķekavas novads | augstākā | Ķekavas novada dome, priekšsēdētājs | latvietis |
| **2.** | [**Andris Ceļmalnieks**](http://www.cvk.lv/cvkserv/pv2013/saraksti/c345468cec0d.html) | 1963 | Ķekavas novads | augstākā | Daugmales pamatskola, direktors | latvietis |
| **3.** | [**Ginta Logina**](http://www.cvk.lv/cvkserv/pv2013/saraksti/ede6cb77be2b.html) | 1974 | Ķekavas novads | augstākā | Ķekavas novada pašvaldība, Sabiedrisko attiecību un konsultatīvā atbalsta daļas vadītāja | latviete |
| **4.** | [**Edmunds Veispals**](http://www.cvk.lv/cvkserv/pv2013/saraksti/e8231e24af66.html) | 1950 | Ķekavas novads | augstākā | Ķekavas novada dome, deputāts | latvietis |
| **5.** | [**Juris Jerums**](http://www.cvk.lv/cvkserv/pv2013/saraksti/a42dc61e56ca.html) | 1979 | Ķekavas novads | augstākā | Ķekavas novada dome, deputāts | latvietis |
| **6.** | [**Raitis Škutāns**](http://www.cvk.lv/cvkserv/pv2013/saraksti/d3c2cd6d9d05.html) | 1974 | Ķekavas novads | augstākā | SIA „IDK Sistēmas”, valdes priekšsēdētājs | latvietis |
| **7.** | [**Linda Znotiņa**](http://www.cvk.lv/cvkserv/pv2013/saraksti/d9e833352bdc.html) | 1975 | Ķekavas novads | augstākā | SIA „RAAP”, noliktavas pārzine, biroja vadītāja | latviete |
| **8.** | [**Zigrīda Ābola**](http://www.cvk.lv/cvkserv/pv2013/saraksti/ac92f2658b5c.html) | 1956 | Ķekavas novads | vidējā | SIA „RIGTON-R”, valdes locekle | latviete |
| **9.** | [**Danuta Priede**](http://www.cvk.lv/cvkserv/pv2013/saraksti/c22ccc93b969.html) | 1977 | Ķekavas novads | vidējā | ZS „Mežavairogi”, pārvaldniece | latviete |
| **10.** | [**Ilze Vilka**](http://www.cvk.lv/cvkserv/pv2013/saraksti/e76612cb24d0.html) | 1978 | Ķekavas novads | augstākā | SIA „NP MANAGAMENT”, personāla un administratīvā vadītāja | latviete |
| **11.** | [**Arnis Bajārs**](http://www.cvk.lv/cvkserv/pv2013/saraksti/ae4ade6b4885.html) | 1964 | Ķekavas novads | augstākā | SIA „Krāsu konsultācijas”, valdes priekšsēdētājs | latvietis |
| **12.** | [**Ints Vancāns**](http://www.cvk.lv/cvkserv/pv2013/saraksti/e228191f432a.html) | 1963 | Ķekavas novads | augstākā | Florbola klubs „Ķekavas Bulldogs”, vadītājs un treneris | latvietis |
| **13.** | [**Gints Krauja**](http://www.cvk.lv/cvkserv/pv2013/saraksti/bd0edb6e9fee.html) | 1984 | Ķekavas novads | augstākā | Ķekavas novada pašvaldība, bāriņtiesas priekšsēdētāja vietnieks | latvietis |
| **14.** | [**Uldis Alpa-Lūks**](http://www.cvk.lv/cvkserv/pv2013/saraksti/db0806e3442f.html) | 1970 | Ķekavas novads | augstākā | SIA „Ķekavas nami”, namu pārziņa palīgs | latvietis |
| **15.** | [**Gunta Amoliņa**](http://www.cvk.lv/cvkserv/pv2013/saraksti/8173aeba892c.html) | 1950 | Ķekavas novads | vidējā | Austrijas kompānija „GRAWE”, finanšu konsultante | latviete |
| **16.** | [**Sigita Roķe**](http://www.cvk.lv/cvkserv/pv2013/saraksti/891ea9124921.html) | 1969 | Ķekavas novads | augstākā | SIA „Siviguns”, valdes locekle, vetārste | latviete |
| **17.** | [**Andris Jēkabsons**](http://www.cvk.lv/cvkserv/pv2013/saraksti/87a875f5ed5e.html) | 1963 | Ķekavas novads | vidējā | Ķekavas novada pašvaldība, Saimniecības daļas vadītājs | latvietis |
| **18.** | [**Ksenija Magomedova**](http://www.cvk.lv/cvkserv/pv2013/saraksti/ee5ced43e9ba.html) | 1985 | Ķekavas novads | augstākā | SIA „Baltās naktis”, eksporta direktore | avāriete |
| **19.** | [**Sarma Trumpekoja**](http://www.cvk.lv/cvkserv/pv2013/saraksti/f5ffd19be2f6.html) | 1963 | Ķekavas novads | augstākā | Ķekavas novada pašvaldība, bāriņtiesas vadītāja | latviete |
| **20.** | [**Uldis Krustiņš**](http://www.cvk.lv/cvkserv/pv2013/saraksti/9f74987d176b.html) | 1970 | Ķekavas novads | augstākā | Mikroķirurģijas centrs, traumatologs-ortopēds, mikroķirurgs, rokas ķirurgs | latviete |

**PRIEKŠVĒLĒŠANU PROGRAMMA**

Vienotība ir plašākā un saliedētākā Latvijas partija. Vienoti ar ministru prezidentu, Saeimas priekšsēdētāju, ministriem, EP un Saeimas deputātiem strādā mūsu cilvēki lielākajā daļā Latvijas pašvaldību. Visi kopā mēs panāksim, lai Ķekavas novads attīstītos par stabilu, drošu, kristīgās vērtības respektējošu vietu ģimenei, darbam un atpūtai.

Atklāta pārvalde un novada vienmērīga attīstība

Nodrošināsim:

* līdzsvarotu attīstību visā novada teritorijā, nepieļaujot nomaļu veidošanos;
* ES līdzekļu piesaisti visu jomu attīstībai novadā.

Pabeigsim:

* Ķekavas sākumskolas būvniecību ar sporta halli un baseinu;
* Daugmales bērnudārzu.

Atsāksim peldbaseina projekta attīstību Baložos.

Turpināsim:

* attīstīt e-pakalpojumus un to pieejamību;
* veidot atklātu un iedzīvotājus iesaistošu pārvaldi;
* caurskatāmi finansēt dažādas izglītības, kultūras un sporta aktivitātes.

Izglītība, kultūra un sports

Veicināsim:

* kultūras dzīves daudzveidību,
* novada mākslas, mūzikas un sporta skolu pilnveidi,
* interešu izglītības, īpaši tehniskās jaunrades pulciņu attīstību,
* jauniešu iniciatīvas projektu un profesionālās ievirzes aktivitāšu īstenošanu,
* sporta, aktīvās atpūtas un veselīga dzīvesveida pasākumu daudzveidību, infrastruktūras attīstību.

Turpināsim:

* attīstīt bērnudārzus un sniegt finansiālo atbalstu vecākiem, kuri izmanto auklīšu dienesta vai privāto *dārziņu* pakalpojumus,
* atbalstīt pedagogu profesionālās pilnveides aktivitātes,
* uzlabot bibliotēku, kultūras un tautas namu infrastruktūru,
* atbalstīt pašdarbības kolektīvu darbu,
* nodrošināt skolēnu pārvadāšanu,
* rīkoties, lai Ķekavā taptu starptautiskajiem standartiem atbilstošs stadions.

Uzsāksim ģimnāzijas statusam atbilstošu kritēriju ieviešanu Ķekavas vidusskolā.

Uzņēmējdarbība, nevalstiskās organizācijas un sabiedriskās aktivitātes

Izveidosim:

* sistēmu uzņēmējdarbības atbalstam un ES finansējuma piesaistei,
* uzņēmēju un sabiedrisko organizāciju padomi būtisku novada attīstības jautājumu apspriešanai.

Veicināsim:

* vietējās produkcijas realizāciju,
* ekoloģiskās lauksaimniecības un ekotūrisma attīstību.

Turpināsim:

* sadarboties ar sadraudzības pilsētām un ārvalstu partneriem, gatavojot kopējus ES projektus un vecinot novada uzņēmēju kontaktus eksporta tirgos;
* atbalstīt nevalstisko organizāciju darbību.

Sociālā aizsardzība, veselība un stabilitāte

Nodrošināsim:

* kvalitatīvu un mūsdienīgu veselības aprūpi novadā,
* līdzfinansējumu maznodrošināto veselības aprūpei,
* juridiskās un finanšu konsultācijas iedzīvotājiem.

Atbalstīsim:

* ģimenes ar bērniem, audžuģimenes, ģimenes ar bērniem - invalīdiem un aizbildniecībā esošiem bērniem,
* pensionārus, politiski represētos un sociālās atstumtības riskam pakļautos.

Veicināsim:

* veselības profilaktisko pasākumu realizēšanu,
* personu ar īpašām vajadzībām nodarbinātību,
* bērnu nometņu pieejamību un skolēnu nodarbinātību vasarās.

Paplašināsim sociālās aprūpes centru.

Palielināsim sociālo dzīvokļu skaitu.

Pastiprināsim kontroli, lai ierobežotu narkotisko vielu un alkoholisko dzērienu nelegālo pieejamību un realizāciju novada teritorijā, apkarosim to lietošanu publiskajā telpā.

Mājokļi, infrastruktūra un transports

Nodrošināsim:

* ceļu infrastruktūras apsaimniekošanas efektivitāti,
* pašvaldības attīstībai nozīmīgo privāto ceļu pārņemšanu un sakopšanu.

Veicināsim:

* iedzīvotāju aktivitātes māju siltināšanā, apkures un apsaimniekošanas izmaksu samazināšanā,
* iedzīvotājiem ērta sabiedriskā transporta attīstību,
* adrešu jautājumu sakārtošanu, sadarbībā ar pastu un neatliekamās palīdzības dienestiem,
* satiksmes drošības uzlabošanu, atbalstot regulējamu gājēju pāreju ierīkošanu,
* ielu un autobusa pieturu apgaismošanas un labiekārtošanas projektu īstenošanu.

Turpināsim:

* uzlabot dzeramā ūdens kvalitāti,
* paplašināt ūdensvada un kanalizācijas tīklus.
* Izveidosim veloceliņu Ķekava- Rīga.

Drošība un vide

Nodrošināsim:

* ugunsdzēsības ūdens ņemšanas vietu precīzu marķēšanu un skaita palielināšanu;
* Ķekavas upītes parka labiekārtošanu.

Turpināsim:

* stiprināt pašvaldības policijas darbu;
* labiekārtot publiskās peldvietas;
* ierīkot piekļuves vietas pie publiskajiem ūdeņiem.

Veidosim novada vidi patīkamu, koptu un krāšņu.

Atbalstīsim apsaimniekošanas uzņēmumu centienus nodrošināt atkritumu šķirošanu, lielgabarīta atkritumu un lietotas sadzīves tehnikas savākšanas kampaņas.

Apkarosim dabas resursu nelegālo izmantošanu, mežu un gruntsūdeņu piesārņošanu.

Uzsāksim darbu pie ugunsdzēsības posteņa izveides novadā.